Tidak Mahu Rugi, H&M Bakal Tutup 250 Cawangan Di Seluruh Dunia

H&M yang merupakan pengeluar fesyen kedua terbesar dunia bakal menutup 250 cawangan di seluruh dunia mulai tahun depan. Pastinya berita ini mengejutkan ramai pihak terutama sekali pelanggan setia jenama fesyen tersebut.

Keputusan penutupan itu diambil apabila trend membeli-belah pelanggan yang kini beralih kepada pembelian atas talian disebabkan penularan wabak COVID-19. Pada bulan Jun yang lalu, H&M telah menutup 170 cawangannya di seluruh dunia untuk fokus kepada penjualan secara online.

Untuk pengetahuan anda, H&M memiliki 5000 cawangan di seluruh dunia dan peralihan trend pelanggan ketika penularan wabak pandemik ini merupakan satu cabaran buat H&M.

Langkah yang diambil oleh H&M ini adalah jalan keluar berdepan krisis daripada rugi berpanjangan. Walau bagaimanapun, masih belum diketahui sama ada cawangan H&M di Malaysia akan terkesan dan ditutup.

Tidak dapat dinafikan bahawa banyak perniagaan yang terkesan akibat penularan wabak pandemik COVID-19 ini. Klik pautan di bawah untuk ketahui antara perniagaan yang terkesan.

‘Gap’ Akan Tutup Operasi Di Malaysia Bulan Ini

Parkson Akan Tutup Operasi Cawangan Suria KLCC

Netizen Sedih Hotel Puteri Pacific Di Johor Bahru Bakal Ditutup Selepas 29 Tahun Beroperasi


‘Alita: Battle Angel’ Tidak Mengecewakan

Pastinya ramai teruja dengan filem sci-fi Alita: Battle Angel yang kini sudah berada di pawagam walaupun ditangguhkan projek untuk filem ini selama 20 tahun. Alita: Battle Angel merupakan sebuah filem yang diadaptasikan daripada siri manga Jepun oleh Yukito Kishiro.

James Cameron dan Jon Landau bertindak sebagai producer untuk Alita: Battle Angel dan filem ini diarahkan oleh Robert Rodriguez daripada skrip yang disediakan oleh James Cameron dan Laeta Kalogridis. Filem ini ditangguhkan rakamannya sebelum ini kerana James Cameron sibuk dengan pembikinan filem Avatar.

Sedikit sinopsis mengenai filem ini adalah Alita iaitu cyborg yang dijumpai oleh Dr. Ido ketika sedang mengumpul bahagian cyborg di timbunan sampah logam. Setelah dibaiki oleh Dr. Ido, Alita tidak ingat siapa dirinya atau dari mana dia datang.

Akan tetapi Dr. Ido mengetahui siapa diri Alita sebenarnya tetapi kerana ingin melindungi Alita, Dr. Ido merahsiakannya dan memberikan kehidupan baharu buat Alita. Kemudian Dr.Ido memperkenalkan Alita dengan kehidupan di Iron City dimana ketika itu kehidupan di Iron City yang merupakan zaman kegelapan berikutan keruntuhan dunia akibat perang besar.

Berikutan kehidupan di Iron City tidak begitu baik, menjadi impian penduduk di Iron City untuk ke Zalem, tedapat dua cara untuk ke Zalem iaitu menang pertandingan motorball atau menjadi Warrior Hunter dan mendapat bayaran yang akan dikira sebagai kredit untuk ke Zalem. Adakah Alita akan ingat siapa dirinya yang sebenar atau adakah Alita akan ke Zalem? Anda harus menonton sendiri filem ini untuk ketahuinya.

Jadi apa yang menarik dengan filem Alita: Battle Angel ini? Pada kami filem ini penuh dengan aksi pertarungan yang menarik. Adegan yang menarik perhatian kami adalah apabila Alita dalam pertandingan motorball dan dalam keadaan bahaya apabila semua pemain motorball ingin membunuhnya serta dalam masa yang sama ingin membantu kawannya Hugo yang dikejar Warrior Hunter. Pastinya anda tidak akan bosan di sepanjang filem.

Malah, kesan CGI yang digunakan sangat terperinci dan halus dimana cyborg kelihatan seperti manusia sebenar. Filem ini mencampurkan kehidupan manusia dan cyborg pada masa hadapan, dan kesan CGI yang digunakan menunjukkan ia kelihatan seperti real. Bagi kami, Rosa Salazar berjaya membawa watak Alita dengan sangat baik dan penuh penghayatan dari segi aksi mahupun emosi.

Mungkin kerana penerbitnya James Cameron, filem ini penuh dengan aksi dan beremosi. Adalah digalakkan anda membawa tisu kerana terdapat adegan yang pastinya akan membuat anda mengalirkan air mata. Jika dibandingkan dengan filem Ghost In The Shell yang turut mendapat sentuhan Hollywood, Alita lebih menarik untuk ditonton.

Rating yang kami berikan untuk filem Alita: Battle Angel ini adalah 7.5/10 bintang. Bagi anda yang menyukai tegar sci-fi, Alita: Battle Angel adalah filem yang harus anda tonton.


Tidak Mahu Rugi, Pawagam Di Seluruh Malaysia Bakal Tutup Operasi Mulai 2 November Ini?

Bermula di China, siapa sangka wabak pandemik COVID-19 ini akan tular ke seluruh dunia. Malah, disebabkan penularan wabak tersebut, sektor ekonomi banyak terjejas.

Lantaran pelaksanaan Perintah Kawalan Pergerakan yang telah dilaksanakan di Malaysia dan kini beberapa negeri dikenakan PKPB membuatkan lebih banyak bisnes berdepan dengan kerugian.

Terbaharu, kesemua pawagam di Malaysia akan ditutup sementara mulai 2 November 2020 sehingga hujung bulan November. Perkara tersebut telah diumumkan oleh dua pawagam terbesar Malaysia, GSC dan juga TGV.

Keputusan penutupan itu diambil bagi memastikan pawagam tidak mengalami kerugian besar dan bagi memastikan pawagam mampu untuk diteruskan pada masa akan datang.

Menurut The Malaysian Association of Film Exhibitors (MAFE), penutupan tersebut juga disebabkan oleh kekurangan tayangan filem baru kerana ditangguhkan tarikh tayangan.Walaupun ini satu keputusan yang sukar tetapi ini adalah keputusan yang harus diambil ketika ini.

Tahukah anda bahawa MBO juga akan tutup operasi? Klik pautan di bawah untuk ketahui lebih lanjut.

Berdepan Kerugian Disebabkan COVID-19, MBO Cinemas Bakal Tutup Operasi?

Diambang Kejatuhan, Netizen Sedih Dan Mahu Kerajaan Pertahankan Malaysia Airlines

Netizen Sedih Hotel Puteri Pacific Di Johor Bahru Bakal Ditutup Selepas 29 Tahun Beroperasi


Tidak Mahu Rugi Teruk, ‘Scalper’ Terpaksa Jual iPhone 14 Pada Harga Lebih Rendah Di China

Kewujudan scalper sememangnya tidak digemari ramai kerana mereka dilihat hanya mahu mengambil keuntungan. Masalah ini tidak terkecuali dengan peranti Apple iPhone 14 terbaharu yang mana menjadi buruan ramai ketika ini lebih-lebih lagi di China.

Walaupun siri iPhone 14 kali ini menampilkan beberapa ciri baharu merangkumi segmen biasa, nampaknya percaturan scalper di China dilihat gagal selepas model iPhone 14 dan iPhone 14 Plus yang dimiliki tidak berjaya dijual. Golongan scalper itu duduk di tepi jalan kerana mahu mencari pelanggan model tersebut.

Oleh kerana ketiadaan pelanggan yang mahukannya, mereka terpaksa menjual peranti berkenaan pada harga lebih rendah berbanding harga pasaran untuk mengelakkan kerugian besar. Antara faktor utama kepada kekurangan permintaan adalah ketidak stabilan ekonomi dan juga permintaan versi Pro yang lebih meriah.

Menurut laporan Oddity Central, harga jualan peranti dikurangkan sehingga RMB 1000 (~RM653) di Guangzhou dengan imej penjual di tepi jalan tular di media sosial China. Malah, Apple juga dilaporkan terpaksa menggurangkan pengeluaran iPhone 14 dan iPhone 14 Plus sebanyak enam juta kerana kurangnya permintaan.


Tidak Mahu Terikat Dengan Pinjaman Bank, Ben Ali Dan Nadiyah Shahab Pilih Untuk Menyewa Rumah

Sebut mengenai rumah, pastinya hampir setiap individu mahu mendapatkan sekurang-kurangnya sebuah rumah kediaman dengan nama sendiri. Keadaan ekonomi semasa serta harga rumah yang semakin meningkat antara yang membuatkan orang ramai masih belum dapat memilikinya khususnya golongan muda.

Dalam pada itu, pasangan Ben Ali dan Nadiyah Shahab mempunyai persepsi berbeza di mana mereka lebih selesa untuk menyewa berbanding membeli sebuah kediaman impian.

Meskipun pasangan ini boleh dikategorikan sebagai pasangan yang berjaya dalam perniagaan yang diusahakan, Ben Ali bersama Nadiyah Shahab memilih untuk menyewa rumah semi D empat tingkat di Sungai Besi sejak tiga tahun lalu.

Menurut Ben Ali, mereka sewaktu baru sahaja berumah tangga sememangnya mempunyai impian untuk mempunyai kediaman sendiri. Malah, mereka juga turut mencari beberapa lokasi rumah yang sesuai skietar Lembah Klang.

Walau bagaimanapun, meskipun mempunyai kelayakan yang tinggi untuk membuat permohonan bank, Ben Ali memaklumkan tidak berminat untuk membuat pinjaman bank yang tinggi dan terikat dengan tempoh yang panjang.

“Saya membuat kiraan sendiri dan mendapati jumlah bayaran bulanan mencecah belasan ribu ringgit, ia termasuk untuk kos penyelenggaraan, utiliti dan sebagainya.

“Biarpun berkemampuan, namun saya lihat ia tidak berbaloi untuk membeli kediaman pada ketika itu,” katanya.

Menurut Ben, mereka kemudian membuat keputusan untuk menyewa kediaman yang memiliki rekaan dan keluasan yang hampir sama dengan rumah yang hampir dibeli itu di Sungai Besi.

“Dengan menyewa kediaman ini, kami hanya perlu bayar separuh daripada bayaran pinjaman bank sekiranya membeli rumah.

“Baki daripada bayaran itu, kami gunakan untuk membuat pelaburan. Hasilnya kelak akan kami gunakan untuk membeli tanah dan membina kediaman idaman,” katanya.

Menurut Ben, ada yang mencadangkan kepadanya supaya membeli kediaman sebelum menjualnya semula pada harga yang tinggi.

“Namun saya lihat ia tidak semudah itu kerana faktor lambakan kediaman tidak terjual. Pada pendapat saya, agak sukar memperoleh keuntungan daripada jualan rumah ketika ini,” katanya.

Menurutnya, ada juga pihak beranggapan, tindakannya itu hanya menguntungkan pemilik kediaman.

“Bagi saya, dalam hal ini sebenarnya sama sahaja dengan individu yang membeli kediaman kerana rumah itu masih dimiliki bank sehingga bayaran selesai selepas tempoh tertentu seperti 30 tahun.

“Dan perlu diingat, dalam tempoh 30 tahun itu, apa sahaja boleh berlaku termasuk rumah itu boleh ditarik bank sekiranya gagal menjelaskan pinjaman,” katanya.

Jelasnya, dalam hal pembelian rumah ini sebenarnya tiada yang betul dan salah kerana ia bergantung sepenuhnya kepada kemampuan dan objektif individu.

“Saya bukanlah tidak menggalakkan pembelian rumah namun saya mengharapkan setiap daripada kita, buat kajian mendalam sebelum membuat keputusan besar seumpama ini.

“Tanya kepada diri sendiri, pembelian rumah ini sebab terikut-ikut orang, diminta ibu bapa atau sememangnya berkemampuan.

“Jika masih belum bersedia, tidak perlu malu tinggal menyewa. Dalam tempoh itu, fokus lakukan perkara lain yang dapat menambah pendapatan seperti kembangkan perniagaan dan buat pelaburan,” ulas Ben Ali.


Tidak Mampu Bayar Kompaun RM50,000, Peniaga Di Kelantan Ini Rela Kedai Runcit Disita

Sejak akhir-akhir ini isu melibatkan kompaun kepada individu yang melanggar SOP kembali panas dan menjadi bualan netizen. Jika sebelum ini terdapat peniaga burger yang dikenakan kompaun sebanyak RM50,000 gara-gara masih membuka gerai selepas jam 10 malam, situasi yang hampir sama turut terjadi kepada peniaga kedai runcit ini.

Menerusi laporan daripada Harian Metro, Mansah Marjurin selaku peniaga kedai runcit di Kota Bharu ini meluahkan kekesalan selepas dikompaun RM50,000 meskipun sudah menutup kedainya pada jam 10 malam.

Difahamkan premisnya sudah ditutup mengikut waktu yang ditetapkan walau bagaimanapun terdapat saudara isterinya yang datang pada ketika itu di mana mereka saling berborak. Pintu kecil yang dibuka untuk anak-anaknya keluar masuk menjadi isu buat pihak polis untuk mendakwa beliau tidak mengikut SOP waktu operasi premis.

Mengulas mengenai kompaun RM50,000 yang dikenakan, beliau mengakui tidak mempunyai wang untuk membayar kompaun serta rela untuk memberikan kedai runcitnya sebagai ganti.

Lebih menyayat hati, rumahnya yang didiami keluarganya juga sudah tertunggak tujuh bulan manakala keretanya pula telah ditarik pihak bank sejak PKP berlangsung.

Beliau juga turut mengakui masih lagi dalam keadaan terkejut dengan jumlah kompaun yang diterima serta bakal tampil membuat rayuan di Pejabat Kesihatan Daerah dalam masa terdekat.

Dimaklumkan isu ini sudah mendapat perhatian Ketua Polis Kelantan, Datuk Shafien Mamat yang memaklumkan pihaknya telah mengambil pendekatan untuk meneliti kompaun RM50,000 yang dikenakan terhadap tiga peniaga termasuk peniaga burger di sini.

Tular pada minggu ini apabila pihak polis memaklumkan sedia menyiasat rumah yang mempunyai jumlah selipar yang banyak sewaktu sambutan Aidilfitri.

Bukan Sahaja Kereta Yang Banyak, Jumlah Selipar Bakal Diperiksa Polis Sewaktu Sambutan Aidilfitri

Gara-Gara Berniaga Di Hadapan Rumah Lebih Satu Jam, Peniaga Di Kelantan Dikompaun RM50,000


Tidak Mampu Bayar Ubat RM60 Untuk Bayi, Tindakan Petugas Farmasi Lunaskan Bayaran Raih Perhatian

Saat ini, ramai yang terkesan dengan penularan wabak COVID-19 sehinggakan hilang punca pendapatan.

Terbaharu, seorang pengguna Twitter @anne_nma telah berkongsi kisah sedih di sebuah pusat perubatan di Kuala Terengganu, Terengganu. Ketika Maidatul menunggu di ruangan menunggu, beliau menyaksikan situasi dimana seorang wanita tidak mampu membayar bil ubat anaknya.

Malam tadi, 22 June, kejadian berlaku dalam pkul10 lebih. Aku pegi klinik, hantar ayah sebab sakit batu karang. Klinik semua dah tutup, yang bukak Pusat Perubatan Intan je. Sebab dorg bukak 24Jam. Aku tunggu ayah masuk jumpa doctor dpn entrance klinik. pic.twitter.com/UsaOtIpg8L

Menurutnya, wanita itu telah menunjukkan kad bantuan perubatan tetapi kad tersebut tidak diterima di pusat perubatan tersebut. Lalu, wanita itu mengatakan tidak mahu mengambil ubat dan seperti mahu bergegas keluar bersama suami dan bayinya.

Melihat situasi tersebut, pekerja di bahagian farmasi pusat perubatan itu memanggil wanita itu dan membantu melunaskan bayaran ubatan untuk bayi wanita terbabit.

Puan farmasi tu bgtau kakak dpn dia.. “kat sini tak terima card ni.” Muka kakak tu berubah, sambil tinjau suami dia kat blkg. Muka dia sedih. And tiba2 dia ckp.. “takpe la. Sy takde duit. Sy taknak ubat..” aku terkejut dgr.. sambil jeling skit2 tgk dia ckp ngan org farmasi tu.

Tidak putus-putus ucapan terima kasih dari mulut wanita itu kepada pekerja di bahagian farmasi tersebut. Selepas itu, Maidatul yang mahu membayar kos perubatan ayahnya mahu melunaskan bayaran wanita tersebut tetapi bayaran telah dilangsaikan oleh petugas pusat perubatan itu.

Kisah wanita tersebut mendapat perhatian netizen dan rata-rata netizen menzahirkan rasa sedih serta simpati terhadap nasib wanita dengan bayinya. Malah, para netizen memuji tindakan petugas pusat perubatan itu yang sanggup membantu dengan mengeluarkan wangnya sendiri.

It's so saddening to see this happening everywhere. Life is becoming increasingly tougher for everyone and it doesn't seem like the end is anywhere in sight. I just pray that God grants strength to those facing such adversity. https://t.co/3V39y8JuBf

— Shahrul Azwan (@shahrulazwn) June 25, 2021

This is the reality of rakyats life. Lockdown without aid kills. In fact lockdown itself kills.

By the way, Kak farmasi, you're the unsung heroes of this nation. Your generosity saves a life. Let's help each other if we saw someone go through hardship. Regardless race & religion https://t.co/xs3NMjfMMi

— 🇲🇾 ☄ V I C ☄ 🇲🇾 (@rebeldravidian) June 24, 2021

Yo nice to see humanity is still around in this part of the world. God bless this pharmacist for doing what I would have done in her shoes. https://t.co/DXrsNlP9jj

— Rishendhirran Thevar (@TheRealRishen) June 24, 2021

Rata-rata netizen juga berharap jika terjumpa orang yang memerlukan dapat memberikan bantuan yang sewajarnya. Saat artikel ini ditulis, kisah wanita ini telah meraih lebih 18 ribu retweet.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Meriah Tawar Menawar, Netizen Terkejut Wujud ‘Group Tukar Pasangan Suami Isteri’ Di Facebook

Sanggup Berbasikal Hampir Tiga Kilometer, Rider OKU Ini Nampaknya Sekadar Menjadi Mangsa ‘Scam’


‘Tidak Melambangkan Kredibiliti Atau Protokol’, Boy Iman Nantikan Jawapan SUK Selepas Gelaran Datuk Ditarik

Tular sejak semalam apabila dua pelakon tempatan iaitu Farid Kamil dan Boy Iman yang sebelum ini menerima gelaran Datuk dari Kerajaan Pahang telah ditarik balik bermula 1 Februari.

penarikan balik darjah kebesaran iaitu Darjah Indera Mahkota Pahang (DIMP) yang diberikan ini nyata turut menarik perhatian netizen dalam mengulas mengenai punca yang berlaku terhadap dua pelakon ini.

Disangka penarikan gelaran ini diterima dengan hati yang terbuka seperti yang dibuat Farid Kamil, Boy Iman nyata bertindak sebaliknya apabila beliau memilih untuk mempersoalkan tindakan yang dibuat Setiausaha Kerajaan Negeri Pahang.

Menurut Boy Iman atau nama lengkapnya, Norul Iman Abdul Rahman, beliau menyatakan rasa tidak puas hati beliau selepas masih belum menerima sebarang surat rasmi berhubung kes penarikan balik gelaran Datuk yang diberikan sebelum ini.

Tambahnya lagi, beliau cuma mengetahui gelaran Datuk ditarik balik selepas pihak media menghubungi beliau untuk maklum balas.

Meskipun tidak kecewa namun beliau mengakui terkejut dengan berita yang diterima. Beliau juga turut mempersoalkan tidak dibuat yang disifatkan sebagai tidak melambangkan kredibiliti atau protokol yang tepat.

“Saya tak berani nak komen panjang. Saya tunggu sampai Jumaat ini kalau belum ada apa-apa surat istana atau SUK Pahang, saya sendiri melalui peguam saya akan tulis surat kepada pihak mereka.

“Sebab bagi saya, surat rasmi kepada mereka yang terlibat harus didahulukan sebelum memberi kenyataan media kepada wartawan,” ujarnya kepada media Kosmo.

Sebelum ini, Boy Iman menjadi buah mulut orang ramai apabila mendakwa menerima PhD dari International University. Beliau juga dikatakan turut aktif menjalankan perniagaan hartanah menerusi DBI Properties.

Ikuti juga penjelasan Farid Kamil yang akur dan redha dengan keputusan yang dibuat Istana Pahang selepas gelaran beliau ditarik.

Farid Kamil Akur, Terima Keputusan Istana Pahang Tarik Balik Gelaran

Gelaran Datuk Farid Kamil Dan Boy Iman Ditarik Balik Sultan Pahang, Berkuatkuasa 1 Februari


Syarikat Ini Akan Beri Cuti Lebih 6 Hari Kepada Pekerjanya Yang Tidak Merokok

Nampak ini satu inisiatif baik yang boleh dicontohi oleh para syarikat lain di luar sana. Satu syarikat di Jepun, Piala Inc akan beri pekerjanya cuti tahunan lebih sebanyak 6 hari untuk pekerjanya yang tidak merokok.

Syarikat itu memperkenalkan elaun paid leave kepada pekerja yang tidak merokok. Ianya satu inisiatif syarikat itu supaya para pekerja hidup lebih sihat dan memberi keadilan buat pekerja yang tidak merokok.

Bagaimana ini semua bermula untuk syarikat ini? Syarikat ini terletak di tingkat 29 dan sesiapa yang mahu menghisap rokok, perlu turun ke kawasan basement. Ianya akan mengambil masa lebih kurang 15 minit untuk setiap sesi merokok. Pekerja di Piala Inc yang tidak merokok menganggap mereka bekerja lebih keras daripada pekerja yang merokok. Kalau 15 minit sehari, dalam sebulan dah berapa lama masa yang diambil untuk merokok?

Setelah membuat siasatan, CEO Piala Inc, Takao Asuka bersetuju dengan polisi itu. Banyak syarikat Jepun menggalakkan pekerja mereka untuk berhenti merokok terutamanya dengan acara Sukan Olimpik Jepun 2020 yang semakin hampir.

Jepun memang sangat mementingkan masa dan walaupun 15 minit, ianya sangat bermakna buat mereka. Kalau anda pula, berapa lama masa yang anda ambil untuk setiap waktu merokok? Bagus juga jika selepas ini lebih banyak syarikat menawarkan inisiatif seperti ini buat pekerja yang tidak merokok.


Tidak Nyanyi Lagu Sendiri, Peminat Kecewa DOLLA Persembahkan Lagu BLACKPINK Di ABPBH

Nama kumpulan DOLLA sememangnya bukan lagi satu nama yang asing dalam industri hiburan negara. Sering dibandingkan dengan kumpulan BLACKPINK, kumpulan yang dibarisi empat anggota wanita ini bagaimanapun menafikan dakwaan mereka meniru konsep kumpulan K-Pop tersebut.

Jika sebelum ini mereka pernah trending di YouTube, DOLLA pada malam semalam melangkah satu lagi langkah ke hadapan apabila turut serta membuat persembahan di Anugerah Bintang Popular Berita Harian ke-33 (ABPBH) yang penuh berprestij dan bersejarah.

Bagaimanapun, kegembiraan peminat dan penonton menyaksikan persembahan mereka pada malam semalam sedikit terbantut apabila DOLLA hanya mempersembahkan lagu daripada kumpulan BLACKPINK dan bukannya lagu mereka sendiri.

Abpbh: Dolla has been invited to this award

iDolla: am i a joke to you?#ABPBHKITA2020

— 𝔸𝕚𝕞𝕒𝕟 𝕂𝕠𝕓𝕚𝕤 (@aimannnkobis) November 13, 2020

Menerusi beberapa perkongsian di Twitter, peminat DOLLA berkongsikan kekecewaan apabila melihat kumpulan kegemaran mereka mempersembahkan lagu ‘Lovesick Girls‘ yang merupakan lagu dendangan asal kumpulan BLACKPINK.

Persembahan DOLLA tersebut sekaligus membuatkan netizen kembali membanding-bandingkan kedua-dua kumpulan tersebut. Bukan sahaja membandingkan antara keduanya malah ada juga yang mengatakan bahawa mereka hanya menggunakan BLACKPINK untuk meraih populariti.

Dolla kata tak tiru blackpink but why they didn't perform their on song? Sus. #ABPBHKITA2020

Dolla really kept telling people they hv their own 'identity' and stuff. Tapi balik2 cover blackpink. The same marketing strategy again and again.. Peminat pun fanatik lain macammm. Kalau tiru, jujur je lah. At least cakap inspired ke#dollamakemalaysiaproudBut who is proud tho?

— frey o frey (@Freyalfreya) November 13, 2020

Cakap tak tiru blackpink tapi aku tengok macam tiru ja. Fans Dolla hampa rilex jangan nak kecam aku. #ABPBHKITA2020

— Mohd Danial (@mdanialsurani) November 13, 2020

Tidak mahu kumpulan baru itu terus dibandingkan dengan BLACKPINK, beberapa akaun peminat DOLLA di Twitter kemudiannya tampil berkongsikan penjelasan daripada salah seorang ahli kumpulan kegemaran mereka mengenai perkara itu.

Syasya, ahli kumpulan tersebut menerusi sesi Instagram Live di akaun peribadinya pada malam semalam memohon maaf kerana mengecewakan para peminat dengan tidak membawakan lagu mereka sendiri.

Kata beliau , mereka pada awalnya mahu mempersembahkan lagu sendiri namun harus akur dengan permintaan penganjur yang telah menetapkan tema untuk malam semalam iaitu cover song.

“Saya tahu peminat kami sedih sebab kami tak bawa lagu Impikan. Saya minta maaf kepada semua, kami sudah cuba.

“Tapi tema pada malam itu ada lah cover song,” jelas Syasya dalam rakaman video pendek itu.

Syasya explaining how they have fight for them to sing their song but the organiser want them to cover other song.

So sad to see this girl got traumatised by how people compared her to Lisa😔

P.S: Lisa never done half blonde bang hairstyle!!#DollaDeserveBetter pic.twitter.com/EYreEjvoXz

— DollaFanbase (@dollafanbase) November 13, 2020

Korang kene tahu cerita sebenar. DOLLA DIBERITAHU HANYA LAGU COVER SAHAJA DIBENARKAN!!!! AND LAGU LOVESICK GIRL DIBAGI. BUKAN DORANG YANG NAK SANGAT JADI BLACKPINK!!!!! #ABPBHKITA2020

Jadi, harapnya penjelasan oleh Syasya ini sedikit sebanyak meredakan kemarahan atau rasa tidak puas hati para peminat DOLLA atau para penonton mengenai isu berkenaan.

Dengan jumlah tontonan mencecah 1.5 juta di YouTube untuk lagu Impikan maka tidak hairanlan jika ramai yang ternanti-nanti versi live lagu berkenaan di ABPBH semalam.

Baca juga perkongsian kami mengenai pencapaian kumpulan DOLLA membuktikan kemampuan mereka dengan trending di YouTube sebelum ini melalui pautan di bawah.

Pernah Dituduh Tiru BlackPink, DOLLA Buktikan Kemampuan Sendiri Dengan ‘Trending’ Di YouTube

Netizen Dakwa Kim Kardashian Tiru Style Photoshoot Jennie Blackpink?


Tidak Pakai Pelitup Muka Hasilkan Konten, ‘Instafamous’ Ini Dikompaun RM1,500

Baru-baru ini sebuah video dihasilkan selebriti media sosial menjadi bualan netizen. Mana tidaknya, video tersebut seperti mempersendakan alasan diberikan bagi tujuan rentas negeri.

Video tersebut memaparkan selebriti media sosial cuba untuk merentas negeri tetapi dihalang oleh 2 pegawai polis dan seorang tentera ketika sekatan jalanraya lalu memberikan beberapa ‘alasan’ untuk lepas sekatan.

Menurut Ketua Polis Daerah Putrajaya, Asisten Komisioner Mohd Fadzil Ali berkata selebriti media sosial tersebut telah dikenakan kompaun kerana melanggar prosedur operasi standard (SOP) ditetapkan Majlis Keselamatan Negara selepas lelaki terbabit hadir memberi keterangan di Ibu Pejabat Polis Daerah (IPD) Putrajaya semalam.

Difahamkan, selebriti media sosial tersebut dikenakan kompaun RM1,500 kerana tidak memakai pelitup muka dalam video itu. Mengulas lanjut berkaitan kemunculan anggota polis dalam video tersebut, beliau mengatakan pihaknya tidak pernah membenarkan video itu dirakam atau dikeluarkan dan tiada bayaran atau sagu hati diterima pihak polis.

Bagi anda yang terlepas berita berkaitan video tersebut, klik sahaja pautan di bawah ini untuk ketahui lebih lanjut.

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’

Tular Hingga Ke Seberang, Netizen Indonesia Turut Tidak Senang Dengan Video ‘Instafamous’ Terkenal


Tidak Pakai Pelitup Muka, YB Tajuddin Dikompaun RM1,500

Bekas Pengerusi Bukan Eksekutif Prasarana Malaysia Bhd (Prasarana) Datuk Seri Tajuddin Abdul Rahman dikompaun RM1,500 kerana gagal memakai pelitup muka semasa sidang media berkaitan insiden kemalangan pelanggaran dua tren di Stesen LRT KLCC, Kuala Lumpur pada 25 Mei lalu.

Ketua Polis Daerah Dang Wangi, Asisten Komisioner Mohamad Zainal Abdullah berkata, kertas siasatan kes pelanggaran prosedur operasi standard (SOP) seperti yang dilakukan oleh YB Tajuddin telah dikembalikan dari Pejabat Jabatan Peguam Negara, Putrajaya pada semalam, Selasa, 8 Jun.

Former Prasarana chairman Tajuddin Abdul Rahman has been compounded RM1,500 for failing to wear a face mask during the LRT crash press conference on May 25. pic.twitter.com/Oo2YJvASMK

— emmanuelsamarathisa (@esshimself) June 9, 2021

“Keputusan kompaun RM1,500 telah dikenakan kepada YB Tajuddin Abdul Rahman mengikut kesalahan di bawah Peraturan 17 (1) Peraturan-Peraturan Pencegahan dan Pengawalan Penyakit Berjangkit (Langkah-Langkah di Dalam Kawasan Tempatan Jangkitan) 2021,” kata Mohamad Zainal dalam kenyataan pada Rabu.

Pada 27 Mei lalu, Mohamad Zainal mengesahkan telah memanggil YB Tajuddin Abdul Rahman untuk tampil memberikan keterangan susulan tular satu video di media sosial yang menunjukkan beliau tidak memakai pelitup muka sebaliknya beliau hanya memakai pelindung muka semasa mengadakan sidang media berkaitan kemalangan LRT di ibu negara.

That's really embarrassing seeing how Prasarana's chairman behaviour to the press. pic.twitter.com/qm2RfalcSJ

Dalam pada itu, Mohamad Zainal dan PDRM menyeru orang ramai supaya terus mematuhi SOP Perintah Kawalan Pergerakan (PKP) seperti yang telah ditetapkan oleh Majlis Keselamatan Negara (MKN) untuk membendung penularan wabak COVID-19.

Khidmat YB Tajuddin sebagai Pengerusi Prasarana ditamatkan serta-merta. Klik pada pautan di bawah untuk membaca.

Khidmat YB Tajuddin Sebagai Pengerusi Prasarana Ditamatkan Serta Merta

Dilengkapi Teknologi Pembersihan Udara, Pelitup Muka Bernilai RM1,699 YB Tajuddin Jadi Perhatian Netizen

Netizen Tidak Setuju Mangsa Kemalangan LRT Hanya Diberikan Pampasan RM1,000


‘Allah Sangat Baik Pada Saya’ – Kisah Lelaki Ini Hijrah Keluar Dari Kelamnya Dunia LGBT

Video seorang lelaki mengaku telah berjaya keluar dari dunia LGBT menjadi viral di media sosial. Setelah bertahun-tahun terperangkap dalam dunia LGBT, Gavin, seorang lelaki dari Bandung, Indonesia akhirnya berjaya keluar dari dunia asing yang dia tidak lagi kenali.

Melalui satu hantaran video TikTok, Gavin tidak malu untuk berkongsi perjuangannya untuk pulih dan keluar dari dunia LGBT. Siapa sangka, rasa malu kepada Yang Mahakuasa telah membuatkan dia bangun dan bertaubat.

Kini video pengakuannya yang dimuat naik di laman TikTok menjadi viral di media sosial dan netizen telah tampil menyokong keputusan yang dibuat oleh Gavin.

Seperti yang dipetik di laman Tribunnews.com, Gavin berkongsi cerita penuh bagaimana dia mula bangun dan keluar dari dunia LGBT.

tips buat ngalihin pandangan buat yg lg berjuang hijrah dari dunia LGBT

♬ original sound – Gavin Octavian – Gavin Octavian

Dia mengakui bahawa sejak di bangku sekolah, dia merasakan sesuatu yang sangat berbeza. Pada masa itu, Gavin tidak berminat dengan kaum sejenis. Tetapi semuanya mula berubah semasa dia masuk ke sekolah menengah.

“Pada awalnya saya tidak merasa tertarik dengan kaum sejenis dari sekolah rendah. Tetapi mula mencari sesuatu yang serasi semasa sekolah menengah,” katanya kepada pemberita.

Gavin mengatakan bahawa kehidupan di dunia LGBT tidak jauh berbeza dengan pasangan normal pada umumnya. “Satu-satunya perbezaan adalah orientasi seks. Selebihnya sama, saya seperti manusia biasa.

Gavin mengakui bahawa sejak 2018 dia sudah mula berfikir untuk keluar dari dunia LBGT. Dia telah memulakan proses yang panjang dan sukar, langkah demi langkah untuk keluar dari dunia yang dia tidak kenal.

Bermula dari perang dalaman, ejekan orang dan sikap masyarakat yang suka memperlekehkan usahanya. Gavin benar-benar yakin bahawa itu tidak akan mengubah pendiriannya untuk keluar.

Sehingga tahun 2020, dia telah benar-benar berpisah dari dunia yang pernah menjadi sebahagian dari dirinya. Usaha ini kata Gavin tidak akan terjadi jika dia tidak berserah kepada Tuhan.

“Jika anda melihat dari segi agama, dalam agama apa pun, tingkah laku LGBT tidak dibenarkan. Secara peribadi, saya merasakan bahawa selama ini Allah selalu sangat baik dan selalu menjawab semua doa saya,” katanya.

“Setiap kali saya memerlukan sesuatu, selalu diberikan. Hingga akhirnya saya terfikir mengapa Allah begitu baik walaupun saya selalu berdosa, dan melanggar sifat yang telah ditentukan oleh Allah.”

A post shared by Gavin Octavian (@gavinos28) on Aug 9, 2020 at 10:10am PDT

Di kesempatan itu, Gavin juga sempat memberi nasihat kepada orang ramai, terutama mereka yang masih terperangkap di dalam dunia LGBT. Baginya, orang yang ingin berubah wajib mempunyai prinsip, mental dan hati yang kuat.

“Saya harap anda keluar dari dunia LGBT kerana keinginan diri sendiri bukan kerana paksaan orang lain, kerana jika bukan kerana diri sendiri, anda akan kembali melakukan perkara itu lagi.”

“Dan kedua, saya selalu mencadangkan agar berjumpa dengan ahli psikologi untuk rakan-rakan yang ingin keluar dari dunia LGBT,” jelasnya.

Video pengakuan Gavin di laman TikTok telah mendapat sambutan yang positif dari netizen. Kebanyakan dari mereka mengucapkan tahniah dan bersyukur dengan jalan yang dipilih oleh Gavin.

Untuk bacaan lanjut mengenai LGBT, klik pautan di bawah.

Lagu Akhir Zaman Bunkface Dikecam Kerana Bantah LGBT

Perkenalkan Beg Pelangi Tanda Sokong Kempen LGBTQ, Netizen Mula Berkira Mahu Boikot IKEA?

Sambutan Hari Wanita Sedunia Jadi Medan LGBT ‘Tunjuk Perasaan’?


‘Tidak Pasti Pengadu Ada Hantar Gambar Lucah Kepada Ebit Lew’ – Firdaus Wong

Pendakwah Ebit Lew didakwa atas 11 pertuduhan pada 18 Februari lalu, termasuk dakwaan mengaibkan kehormatan seorang wanita berumur 41 tahun di daerah Tenom dengan menghantar perkataan lucah ke nombor telefon mangsa melalui aplikasi WhatsApp, antara Mac dan Jun tahun lalu.

Susulan itu, Firdaus Wong iaitu Pengasas dan Presiden Multiracial Reverted Muslim (MRM) tampil menjadi saksi untuk kali kedua bagi kes perbicaraan kes gangguan seksual Ebit Lew yang berlangsung di Mahkamah Majistret Tenom Sabah.

Memetik laporan, Firdaus menyatakan dia tidak mengetahui sama ada ‘pengadu’ ada menghantar foto lucah kepada Ebit Lew atau tidak ketika ditanya oleh Timbalan Pendakwa Raya, Zahid Zakaria pada sesi pemeriksaan semula kes gangguan seksual Ebit Lew.

Malah, individu tersebut tidak pernah memberitahunya dan dia juga tidak pernah bertanya mengenai perkara terbabit serta itu pertama kali dia melihat gambar itu.

Dalam pada itu, dia turut memaklumkan kepada Mahkamah bahawa kumpulan WhatsApp ‘NOBODY’ yang diwujudkannya itu sudah tidak aktif selepas semua aduan mangsa sudah dikendali oleh pihak polis.


Tidak Patuh SOP, 10 Individu Makan Semeja Di Shah Alam Dikenakan Kompaun

Ketika ini, orang ramai telah dibenarkan untuk makan di restoran tetapi terhad dua orang sahaja di satu meja yang sama.

Terbaharu, 10 individu dikompaun kerana melanggar prosedur operasi standard (SOP) Perintah Kawalan Pergerakan (PKP) di sebuah restoran di Seksyen 13, Shah Alam. Menurut laporan, 10 individu tersebut yang berusia 18 hingga 22 itu didapati makan di satu meja yang sama sedangkan hanya dua orang dibenarkan.

Menurut Ketua Polis Daerah Shah Alam, Asisten Komisioner Baharudin Mat Taib berkata, pihaknya ke restoran berkenaan pada 9.25 malam selepas mendapat maklumat berkaitan pelanggan restoran melanggar SOP yang telah ditetapkan. Lantaran itu, kompaun dikeluarkan ke atas 10 individu tersebut.

Tambahnya lagi, pengurus restoran tersebut iaitu seorang lelaki warga Bangladesh turut ditahan kerana tiada permit kerja yang sah. Majlis Bandaraya Shah Alam (MBSA) juga mengesahkan premis berkenaan beroperasi tanpa lesen yang sah.

Pemilik restoran berkenaan yang berada di Port Dickson, Negeri Sembilan juga sudah diarah hadir ke Ibu Pejabat Polis Daerah (IPD) Shah Alam bagi membantu siasatan.

Sementara itu, kami kongsikan beberapa artikel berkaitan perkembangan isu semasa pada pautan di bawah ini.

Mahu Yakinkan Rakyat, MB Kedah Tawar Diri Jadi Orang Pertama Terima Vaksin COVID-19

Angkara Curi Telefon Di MAEPS, Dua Pesakit COVID-19 Diberkas Pihak Polis

Dikompaun RM1,000 Sewaktu COD, Lelaki Ini Jelaskan Isu Surat Saman Yang Sedang Tular


Tidak Patuh SOP, Pasangan Selebriti Terkenal Dikompaun Selepas Makan Melebihi Dua Orang Semeja

Beberapa hari yang lalu, satu sidang media khas Majlis Keselamatan Negara telah mengumumkan bahawa kini orang ramai dibenarkan untuk makan di dalam restoran namun terhad pada dua orang semeja.

Terbaharu, pasangan selebriti, pelawak serta penyanyi terkenal, Shahmira Mohamad atau Shuib bersama isterinya Siti Sarah Raissuddin dan dua lagi individu dikenakan kompaun sebanyak RM1,000 selepas melanggar prosedur operasi standard (SOP) Perintah Kawalan Pergerakan (PKP) di sebuah restoran di Kuala Lipis semalam.

Menurut laporan, pasangan selebriti berkenaan difahamkan singgah sebentar untuk makan di restoran berkenaan pada sekitar jam 9.00 malam semalam sebelum meneruskan perjalanan menuju ke Kelantan.

Sebaik tiba di sana, pasangan selebriti bersama dua individu lagi didapati tidak mengamalkan penjarakan fizikal semasa makan dan duduk melebihi dua orang di satu meja makan di dalam restoran berkenaan.

Menurut Ketua Polis Daerah Lipis, Deputi Superintenden Azli Mohd. Noor berkata, pasangan selebriti berkenaan dikompaun atas kesalahan tidak mengamalkan etika penjarakan sosial dan duduk melebihi dua orang di satu meja makan yang sama.

“Turut tidak terkecuali, pemilik restoran juga dikompaun kerana membenarkan pelanggan duduk dan makan melebihi dua orang di satu meja.

“Kompaun tersebut dikenakan atas kesalahan di bawah Akta Pencegahan Pengawalan Penyakit Berjangkit 1988,” jelas Azli ketika dihubungi oleh wartawan Utusan Malaysia.

Orang ramai dinasihatkan untuk terus mematuhi SOP yang telah ditetapkan agar kita semua dapat memutuskan rantaian penyakit yang berbahaya ini.

Baca lagi artikel mengenai 10 individu dikompaun gara-gara tidak patuh SOP dan makan semeja di Shah Alam menerusi pautan di bawah.

Tidak Patuh SOP, 10 Individu Makan Semeja Di Shah Alam Dikenakan Kompaun

Gagal Kemukakan Dokumen, Dua Lelaki Dikenakan Kompaun Selepas Cuba Merentas Negeri


Tidak Peduli Dikecam, Aliff Syukri Bangga Lagu Rayanya ‘Trending’ Nombor 1 Di YouTube

Walaupun berdepan kritikan netizen, Aliff Syukri tetap tidak patah semangat menghasilkan lagu baharu untuk menghiburkan para peminatnya. Terbaharu, Aliff Syukri hadir dengan lagu raya berjudul Lala Raya.

Aliff Syukri tidak menyangka lagu rayanya mendapat sambutan luar biasa sehingga mendapat sebanyak 1.4 juta tontonan dalam tempoh seminggu dan juga trending nombor 1 di YouTube.

Oleh itu, Aliff menzahirkan rasa syukur walaupun menerima kritikan tetapi masih ‘trending’ di YouTube. Tambahnya, dirinya bukan penyanyi profesional dan hanya mahu jadi seorang penghibur.

Tidak kisah dikecam atau dikutuk, Aliff terharu kerana orang ramai memilih untuk mendengar lagu rayanya dan kini dirinya penyanyi nombor 1 Malaysia. Difahamkan, lagu tersebut adalah untuk menghiburkan hati mereka yang tidak dapat pulang ke kampung berhari raya susulan rentas negeri tidak dibenarkan.

Lagu ‘Bobo Di Mana’ pernah menjadi lagu paling trending di Malaysia pada 2018. Klik pautan di bawah untuk ketahui lebih lanjut.

Lagu ‘Bobo Di Mana’ Tersenarai Sebagai Lagu Paling Trending Di Google Malaysia

Selepas Dimarahi Ibu, Lagu Aliff Syukri Raih Lebih 60,000 ‘Dislike’ Di YouTube


Tidak Peduli Kata Orang Dan Mengajar Di Luar Kebiasaan Menghasilkan Dua Orang Penerima Hadiah Nobel

Nota editor: Catatan asal kisah ini telah ditulis oleh Prof. Dr. Abd Majid Mohd Isa di laman Facebook beliau. Kami Vocket menerbitkan semula catatan ini dengan izin beliau. Kami berharap ia dapat memberi inspirasi kepada Tuan Puan dalam menghadapi cabaran kehidupan seharian. Semoga bermanfaat.

30 Jun 2015, Facebook Prof. Dr. Abd Majid Mohd Isa

Ketika di Abu Dhabi dalam perjalanan ke Jordan saya membeli buku The Art of Creative Thinking oleh Rod Judkins terbitan 2015.

Saya ingin berkongsi satu bab iaitu ‘don’t think about what others think about’.

Seorang astrophysicist bernama Subrahmanyan Chandrasekhar telah diminta mengajar astrophysics di planetarium Universiti Chicago 80 batu dari kampus induk. Dia bersemangat untuk mengajar dan membuat persediaan rapi.

Malangnya semasa kelas pertama hanya 2 orang pelajar yang mendaftar dan beliau ditertawakan kerana pada masa itu populariti profesor adalah diukur dari jumlah pelajar yang mendaftar. Ramai yang menjangka beliau akan membatalkan kelas itu kerana beliau terpaksa berulang alik 160 batu seminggu untuk mengajar 2 orang pelajar. Jangkaan itu meleset kerana beliau terus mengajar dengan tekun.

Chandrasekhar tidak patah semangat dan terus tekun mengajar tanpa mempedulikan apa yang orang kata. Pelajarnya juga amat berminat dengan pengajarannya. Akhirnya, kedua-dua pelajarnya mendapat Hadiah Nobel.

Jika Chandrasekhar mengambil peduli komen orang tentang bilangan pelajar dalam kelasnya dan mengikut arus persepsi popular ketika itu, beliau tidaklah mencipta rekod dimana 100% dalam kelasnya memenangi Hadiah Nobel.

Chandrasekhar juga memenangi Hadiah Nobel pada tahun 1983 dan beliau ialah pelopor kepada teori ‘black holes’.

Mungkin pentadbir universiti di Malaysia seperti sahabat saya Tan Sri Nordin Kardi boleh mengambil iktibar ini dalam melahirkan Nobel Laurette.

Video tentang Prof. Dr. Subrahmanyan Chandrasekhar:

LIKE dan FOLLOW Vocket di Facebook serta Instagram


Tidak Peduli Kesihatan Buah Pinggang, ‘Influencer’ TikTok Ini Syorkan 2,000mg Dos Vitamin C Sehari

Tidak kira samada kaum lelaki mahupun wanita, rata-rata ingin memiliki kesihatan tubuh badan yang baik serta kualiti kulit wajah yang berseri. Untuk tujuan itu , pengambilan pelbagai makanan tambahan atau supplement  seperti Vitamin C menjadi ikutan dan trend dalam kalangan masyarakat kita.

Namun, baru-baru ini tular sebuah perkongsian video yang dimuat naik oleh seorang pengguna di Twitter @ekynaris mengenai salah seorang influencer TikTok yang memberikan hujahan serta mengesyorkan pengambilan supplement vitamin C  pada kadar dos maksimum yang terbaik 2,000 mg sehari.

2000 mg sehari? Oh wow. pic.twitter.com/yqRDOkn9ml

— 𝑬𝒌𝒚𝒏 𝑨𝒓𝒊𝒔 (@ekynaris_) February 6, 2021

Menerusi hantaran tersebut, influencer berkenaan mendakwa bahawa dos vitamin C sebanyak 2,000mg sehari (500mg bersamaan satu biji vitamin C) adalah paling disyorkan pengambilannya untuk sehari tambahan pula pada musim Covid-19 kini.

Di samping itu, beliau juga menjamin kesemua dos berkenaan akan diserap sepenuhnya ke dalam tubuh badan tanpa berlaku pembaziran dos yang dibuang menerusi pencernaan air kencing.

Namun, menerusi hantaran rakaman video tangkap layar (screen recording) berkenaan, pengguna Twitter @ekynaris_ sempat merakam dan menjengah ke ruangan komen yang dilontarkan oleh netizen di TikTok berserta kapsyen “Hahaha sis apa ni, 2,000mg tu too much for body. Boleh jadi dangerous tahu. 500mg sudah okay dah. Even 1,000mg doktor kata boleh memudaratkan.”

Rata-rata lontaran komen netizen yang mendakwa kandungan dos vitamin C 2,000mg sehari mampu memudaratkan kesihatan itu sempat dibalas oleh influencer Tiktok berkenaan dan dengan sombongnya beliau membalas dengan kapsyen “Google sebelum hujah”.

Isu ini turut menjadi perbualan oleh netizen di Twitter dan rata-rata mereka menganggap bahawa influencer berkenaan lebih mementingkan pendirian beliau sendiri berbanding apa saranan yang disyorkan oleh mereka yang pakar dalam bidang kesihatan.

Dah lah jatuhkan supplement vitamin c product lain. Adoi. Dr google and tiktok sangat.

Kita perlu 75-100mg sahaja ya sehari! 400 tu max dia boleh tapis tu pun harok kesian lah buah pinggang anda 😭

Ya betul, seperti yang kita tahu, kadar dos vitamin C yang paling tinggi mampu mencerahkan kulit wajah serta baik bagi sistem pencernaan tubuh badan. Namun, jika dicari info menerusi Google, rata-rata pakar kesihatan telah menjelaskan bahawa kandungan dos vitamin C yang paling maksimum diperlukan oleh tubuh badan manusia hanyalah 400 mg sehari.

— danial (@danialshazimi) February 6, 2021

Jika vitamin C diambil 2,000mg sehari, 400mg sahaja yang diserap oleh badan manakala kadar dos yang selebihnya akan diproses menjadi air kencing melalui proses penapisan buah pinggang. Proses ini membuatkan buah pinggang berkerja keras untuk menapiskan kandungan vitamin C dalam badan. Jika diamalkan selalu, buah pinggang akan menjadi rosak serta menyebabkan batu karang yang kronik.

Betul kata orang “kecantikan itu menyakitkan” namun janganlah sampai ianya mampu memudaratkan kesihatan yang kronik. Dalam kes ini, dos vitamin C 2,000mg sehari adalah yang paling terbaik bagi influencer berkenaan sedangkan 400mg sudah memadai. Seelok-eloknya, jadikanlah sayuran serta buah-buahan yang bernutrisi sebagai pengganti supplement vitamin C agar kesihatan buah pinggang anda terjamin.

Baca lagi perkongsian daripada kami yang terbaharu mengenai isu semasa yang hangat dibincangkan di media sosial menerusi pautan di bawah.

Marahkan Pengurusan, Pekerja J&T Mogok Dengan Membaling Barang Pelanggan

Netizen Puji Tindakan Berani Abang Rider ‘Bantu’ Tangkap Individu Dicari Polis Johor

Mahu Bantu Mereka Yang Kurang Senang, Usahawan Ini Jual Petai Secara Sebiji-Sebiji


Tidak Peka Dan Beradab, Netizen Kecewa Geng Basikal ‘Selfish’ Guna Jalan Raya

Semalam kita dikejutkan dengan perkongsian berita geng basikal bergambar di roundabout Elmina. Kali ini, muncul pula perkongsian kekecewaan pengguna jalanraya dengan penunggang basikal di jalan raya.

Menerusi perkongsian pengguna Facebook Tembikai Mawar di group Info Warga Hulu Langat, beliau berkongsi sikap penunggang basikal yang menurutnya ‘tidak bertamadun’ di Hulu Langat.

Apa yang menyedihkan, sikap penunggang basikal yang mementingkan diri menyusahkan para pengguna jalan raya yang lain. Mana tidaknya, kawasan sempit yang tidak sesak menjadi sesak dan menyebabkan pengguna lain susah untuk memotong disebabkan terlalu ramai penunggang dalam satu baris.

Perkongsian tersebut mendapat perhatian netizen dan rata-rata telah menyuarakan pendapat mereka berkaitan isu tersebut terutama penduduk tempatan.  Walaupun para penunggang basikal ini mahu ke tempat rekreasi di Hulu Langat, sewajarnya mereka beradab dan menggunakan laluan sepatutnya serta menghormati pengguna jalanraya yang lain.

Malah, tempat letak basikal berbayar turut disediakan tetapi masih ada geng basikal ini meletakkan basikal di laman-laman rumah penduduk yang mungkin tidak senang dengan keadaan itu.

Bukan itu sahaja, bagi anda iaitu penunggang basikal yang ditemani ‘support car’, anda tidak perlu minta kereta tersebut ikut anda dari belakang. Pastinya kesesakan luar biasa akan berlaku dan menyusahkan pengguna jalanraya yang lain.

Isu ini sentiasa berbangkit di mana-mana sahaja sejak ‘trend’ berbasikal kembali. Mungkin pihak kementerian perlu memandang serius perkara ini dan melaksanakan undang-undang untuk keselamatan pengguna jalanraya. Apakah pendapat anda akan isu ini?

Sementara itu, kami kongsikan beberapa artikel berkaitan geng basikal pada pautan di bawah ini.

Risau Jadi Trend Panjat ‘Roundabout Elmina’, Netizen Berang Dengan Sikap Geng Basikal

Netizen Luah Kekecewaan Selepas Melihat Gambar Bersama Basikal Di Atas Pokok Ini

‘Mengalah Sahaja Daripada Binasa’- Pelari Ini Kongsi Pesanan Buat Geng Basikal Yang Masih Degil


Tidak Peka Dengan Cara Sebenar Muslim Solat, Drama 911: Lone Star Ini Curi Tumpuan Netizen

Sepanjang Perintah Kawalan Pergerakan dilaksanakan di Malaysia, rata-rata rakyat Malaysia banyak menghabiskan masa dengan menonton drama bersiri dan juga filem di kaca TV dan platform lain seperti Netflix.

Sebuah drama siri 911: Lone Star di HBO menjadi buah mulut netizen baru-baru ini. Difahamkan kerana tular adegan dalam drama siri tersebut yang memaparkan watak perempuan iaitu Marjan yang sedang solat tetapi caranya salah.

When you make an effort to include a Muslim character but can’t be bothered to research how Muslims pray. Accurate representation matters  @911LoneStar 🤦🏽♀ pic.twitter.com/MjVEmB572r

— Ambereen Dadabhoy (@DrDadabhoy) May 5, 2020

Untuk pengetahuan anda, drama siri 911: Lone Star adalah sebuah drama yang mengisahkan tentang sekumpulan ahli bomba yang bekerja untuk menyelamatkan nyawa orang ramai di samping menyelesaikan masalah peribadi masing-masing.

Apa yang menjadi tumpuan ramai apabila ada watak wanita yang beragama Islam ditonjolkan dalam drama tersebut. Watak Marjan Marwani yang dilakonkan oleh Natacha Karam, merupakan seorang wanita beragama Islam bekerja sebagai ahli bomba tetapi berdepan dengan stigma masyarakat.

Berikutan itu, rata-rata netizen mengkritik drama bersiri tersebut kerana tidak membuat ‘research’ akan cara solat orang Islam terlebih dahulu. Malah, ada juga yang mengatakan bahawa perkara tersebut dilakukan dengan sengaja untuk cipta kontroversi.

If @911LoneStar wants to hire me as a consultant, I'm open to a side hustle. I've got the research bona fides, too.

— Ambereen Dadabhoy (@DrDadabhoy) May 6, 2020

They do this purposely – and it has always been the case. It is similar to the dehumanizing project employed by the imperialists who would purposely mispronounce names and misrepresent beliefs. In most, if not all, western films they show wrongly performed prayers/adhan etc.

Sir this is scene from a tv show. No need to defend the girl. Shes acting. OP point is if you want to potray muslims on your show put some effort into a bit of research pls

First of all, this obsession with dehijabbing women is gross. Second of all WHOSE HAIR LOOKS LIKE THIS AFTER WEARING A HIJAB ALL DAY. WHOSE. https://t.co/MXsbTw3hHt

— Hanna Alkaf (@yesitshanna) May 6, 2020

Seharusnya pihak produksi melakukan ‘research’ terlebih dahulu dan apa pula pandangan anda mengenai isu tersebut?

Sebelum ini, drama siri Netflix Messiah telah mendapat kritikan daripada ramai pihak. Klik pautan di bawah untuk ketahui lebih lanjut.

Netizen Dakwa Siri Baharu Netflix Ini Mahu Beri Imej Buruk Kepada Imam Mahdi

Tiada Musim Kedua, Siri Netflix Messiah Yang Penuh Kontroversi Sah Dibatalkan


Tidak Perlu Bayar Lebih Untuk Tablet, Ini 6 Sebab Mengapa Anda Perlukan HUAWEI MatePad

HUAWEI baru-baru ini melancarkan tablet terbarunya, HUAWEI MatePad yang bakal tiba di Malaysia pada 9 September 2020. Boleh didapati dalam warna Midnight Grey dengan hanya RM1,399, ia dilengkapi dengan papan kekunci percuma* dan barangan percuma* lain yang bernilai sehingga RM500.**

Jadi, mengapa tablet ini boleh jadi pelengkap hidup anda? Ini adalah 6 sebab kenapa HUAWEI MatePad merupakan tablet serba boleh yang akan membuatkan hidup anda lebih sempurna.

Ramai antara kita lebih gemar menonton siri Netflix kegemaran melalui skrin lebih besar di rumah sambil ditemani bantal yang selesa. Atau mungkin anda lagi suka belajar tarian baru di YouTube untuk persembahan yang bakal tiba.

Tidak kisah bila dan bagaimana anda memilih untuk berhibur, anda pasti memerlukan tablet inovatif yang dapat memberi semua yang diperlukan. Dengan HUAWEI MatePad, anda mampu untuk dapat semua.

Dengan pengalaman audio premium, HUAWEI MatePad menyokong Histen 6.0 untuk memberikan kesan bunyi stereo 3D. Bunyi dari muzik dan filem akan terdengar lebih mendalam daripada sebelumnya dengan empat pembesar suara amplitud tinggi yang menampilkan reka bentuk yang inovatif.

Paling menawan, Harman Kardon akan menghasilkan semula suara yang paling rumit dengan kejelasan yang sempurna untuk memberikan pengalaman audio sinematik seperti teater rumah.

Pernah tak anda rasa leceh bila kena buka dan tutup tab berulang kali untuk melihat beberapa aplikasi yang berbeza? Atau mungkin anda terpaksa menulis beberapa nota di tablet sambil melihat WhatsApp dari rakan sekerja anda. Semua ini akan lebih mudah dan akan membuatkan tugasan anda lagi cekap dengan adanya ciri Multi-Window.

Ciri ini membolehkan dua aplikasi dibuka secara serentak dan yang terbaik ialah, aplikasi tersebut juga dapat berinteraksi antara satu sama lain untuk kecekapan multitasking yang maksima. Pesanan ringkas juga dapat dibalas melalui Floating Window di mana overlay akan muncul di atas aplikasi aktif, yang memungkinkan pengguna untuk melakukan tugas-tugas sederhana tanpa menutup aplikasi aktif yang lain.

Kami juga tidak bergurau tentang HUAWEI MatePad baru ini akan menjadikan hidup anda lebih pintar. Beroperasi menggunakan EMUI 10.1, ia juga dilengkapi dengan Multi-screen Collaboration yang membolehkan pengguna menyambungkan telefon pintar HUAWEI ke tablet dan menggunakan dua peranti dengan lancar pada satu paparan. Panggilan dan pesanan teks di telefon pintar juga dapat dijawab melalui tablet.

Jadi, anda tak perlu turun dari tempat tidur lagi ketika menikmati filem kegemaran anda semata-mata untuk membalas pesanan ringkas rakan semasa mengecas telefon pintar di ruang tamu.

Kita sekarang hidup dalam norma baharu di mana penjarakan fizikal dan panggilan video adalah salah satu daripada cara untuk kekal berhubung dengan rakan-rakan dan keluarga. Tapi, bagaimana kita mahu jadikan panggilan video lebih bermakna dan menarik?

HUAWEI MatePad dilengkapi dengan HUAWEI MeeTime yang menyokong panggilan video berkualiti tinggi hingga 1080p antara dua peranti HUAWEI. Hanya “MeeTime” rakan anda dan hidupkan perkongsian skrin untuk berkongsi tentang pakaian mana yang akan dibeli bersama dalam talian.

Kalau anda jenis yang tak duduk diam ketika MeeTime, tablet ini mempunyai ciri baru bernama FollowCam yang memanfaatkan kamera depan sudut lebar 8MP untuk mengesan subjek bergerak dan menyesuaikan sudut skrin secara intuitif. Di mana saja anda berada, FollowCam akan sentiasa menjadikan anda sebagai pusat perhatian.

Jadi, walaupun anda berjauhan dengan rakan atau keluarga, anda masih boleh menggunakan MeeTime untuk terus berhubung dan berseronok bersama.

Anda tahu tak sebenarnya kreativiti juga adalah kecerdasan? Sekarang masanya untuk anda serlahkan kreativiti menggunakan HUAWEI MatePad. Tablet ini direka khas buat jiwa kreatif kerana ia dilengkapi dengan papan kekunci dan boleh digunakan dengan HUAWEI M-Pencil yang dapat dibeli secara berasingan. Ini akan memudahkan anda mencatat nota dan menulis idea yang datang secara tiba-tiba.

HUAWEI M-Pencil mempunyai 4,096 tahap kepekaan untuk menulis idea anda agar dapat diterjemahkan dengan baik. Hujung pen dapat mengesan tekanan yang diberikan pengguna, menghasilkan garis ketebalan yang berbeza-beza. Yang lagi syok, HUAWEI M-Pencil juga berfungsi sebagai pen, berus lukisan, berus tulisan, atau penanda, bergantung kepada keperluannya.

Ia berinteraksi dengan perisian melukis untuk memberikan penggunaan serba boleh dalam mod stylus yang berbeza. Kalau anda seorang pelukis, HUAWEI MatePad juga berfungsi sebagai palet kosong di mana anda boleh menghidupkan karya seni anda.

HUAWEI MatePad membolehkan anda belajar dalam masa yang sama bergembira pada bila-bila masa dan di mana saja. Untuk memberikan pengalaman yang selesa, HUAWEI MatePad baru dilengkapi dengan mod Eye Comfort yang dapat mengurangkan pelepasan cahaya biru pada paparan, serta mod eBook untuk mengurangkan keletihan mata jika anda membaca untuk jangka masa yang lama di tablet.

Apabila mod eBook diaktifkan, skrin akan menjadi hitam dan putih bagi memudah mata anda membaca. So, anda dah tak perlu bimbang kalau perlu berjaga malam untuk bersiap sedia menghadapi peperiksaan. Ciri ini akan membantu mengurangkan rasa tak selesa dan anda dapat menikmati pengalaman membaca yang selesa.

Bukan itu saja, ia juga dilengkapi dengan Kids Corner yang menawarkan zon selamat dan terkawal bagi anak-anak untuk belajar dan berseronok dengan tablet. Pilihan parental control membolehkan ibu bapa mengurus kandungan dan aplikasi yang tersedia untuk anak-anak mereka dengan mudah, serta masa yang dapat diluangkan oleh anak-anak di peranti tersebut.

Untuk menggalakkan penggunaan peranti yang sihat, Kids Corner juga menyediakan mod pelindung mata seperti penapis cahaya biru, amaran postur, amaran jalan berbonggol, amaran kecerahan, amaran jarak jauh dan mod eBook bagi memastikan anak-anak menggunakan peranti dengan betul.

Tak ada yang lebih menyeronokkan daripada mendapat begitu banyak freebies* ketika anda membeli peranti baru. Untuk pengetahuan anda, pengguna yang membeli HUAWEI MatePad baru akan menerima papan kekunci percuma* dan barang percuma* lain yang bernilai sehingga RM500**.

Antara freebies* yang anda bakal terima ialah:

Boleh didapati dalam warna Midnight Grey, kini anda boleh memiliki HUAWEI MatePad dengan hanya RM1,399 ditambah pula dengan freebies* yang kami senaraikan di atas. HUAWEI MatePad baru ini boleh didapati mulai 9 September di HUAWEI Store.

Kalau anda baru berjinak-jinak nak menggunakan tablet, bolehlah dapatkan HUAWEI MatePad T 10 baru yang akan dijual pada 9 September di HUAWEI 9.9 Super Sale dengan harga istimewa RM499**, selepas itu ia akan dijual pada harga RM799. Jadi, kenapa anda perlu berbelanja lebih? Pastikan anda tak terlepas tawaran hebat ini okay.

HUAWEI AppGallery kini mengandungi aplikasi yang kerap digunakan oleh rakyat Malaysia seperti WeChat, Line, HereWeGo, AirAsia, TikTok, Lazada, Touch ‘n Go eWallet, Foodpanda, Maybank2u dan banyak lagi. Pengguna HUAWEI juga boleh mencari dan memuat turun lebih banyak aplikasi dari “Petal Search Widget” yang dipasang pada peranti mereka. AppGallery juga selamat dengan adanya empat lapisan perlindungan yang diperakui oleh standard industri tertinggi.

Memang tak dapat dinafikan HUAWEI MatePad ialah tablet yang akan melengkapkan kita kerana hidup pintar, tak perlu bayar lebih! Jadi, anda jangan lepaskan peluang untuk dapatkan HUAWEI MatePad baru ini bermula 9 September di HUAWEI Store berdekatan anda.

Untuk info lanjut, boleh lawati laman sesawang HUAWEI atau Facebook HUAWEI.


Tidak Perlu Ke Bank Lagi, Ketahui Cara Mudah Buka Akaun CIMB OctoSavers Secara ‘Online’

Sebahagian daripada pengguna mungkin mahu membuka akaun CIMB di kaunter namun terlalu sibuk pula. Tahukah anda terdapat cara buka akaun CIMB secara ‘online’ sahaja?

Bagi yang belum tahu, CIMB menyediakan cara mudah untuk membuka akaun bank tanpa perlu kaunter menerusi akaun CIMB OctoSavers Saving Account-I. Bahkan, CIMB mengatakan tiada sebarang yuran tahunan yang dikenakan untuk CIMB Octo Debit Mastercard.

Berikut merupakan cara mudah untuk membuka akaun CIMB OctoSavers secara dalam talian dan keperluan yang dipenuhi untuk membuka akaun tersebut.

Antara keperluan yang perlu dipenuhi oleh pemohan adalah seperti di bawah:-

3. Mempunyai nombor telefon dan alamat e-mel yang sah.

4. Tidak mempunyai mana-mana akaun semasa/simpanan CIMB.

5. Mempunyai akaun bank selain CIMB yang didaftarkan atas nama sendiri.

1. Muat turun aplikasi CIMB Apply menerusi Google Play Store dan App Store. Selesai dipasang, buka aplikasi dan klik pada Open OctoSavers Account.

2. Kemudian, tekan Apply Now dan pergi pada Begin Application.

3. Di bahagian Contact Details, isi nombor telefon dan alamat e-mel yang sah dan klik Request SMS OTP Code. Masukkan nombor OTP yang diterima.

4. Mulakan pengesahan identiti dengan imbas bahagian depan dan belakang MyKad serta mengambil gambar swafoto. Setelah selesai, sahkan maklumat yang diperolehi daripada MyKad dengan tekan pada Confirm Details.

5. Selepas itu, jawab beberapa soalan pengesahan dan klik Submit.

6. Masukkan maklumat permohonan, kemudian Save and Continue serta isi bahagian pekerjaan dan maklumat tambahan. Kemudian, tekan Confirm Details.

7. Semak maklumat permohonan dan klik Submit and Apply. Pindahkan deposit minimum RM20 daripada akaun bank lain yang didaftarkan nama sendiri. Masukkan amaun, pilih bank dan tekan Proceed.

Perlu diingatkan, permohonan akan ditolak jika memindahkan deposit dengan menggunakan akaun bukan milik pemohon.

8. Buat CIMB Clicks ID yang mana termasuk User ID, kata laluan, SecureWord dan sebagainya.

Setelah selesai permohonan, kad CIMB Octo Debit akan dihantar ke alamat yang diisi dalam tempoh 7 hari hingga 14 hari berkerja.

Selepas menerima kod Octo Debit, aktifkannya menerusi CIMB Clicks. Jadi, anda kini sudah mengetahui secara terperinci bagaimana untuk membuat akaun CIMB secara dalam talian sahaja dan boleh kongsikan artikel ini agar ramai boleh mengetahuinya.


‘Allah Tak Pernah Ajar Buat Begini’ – Ali Puteh Dakwa Pihak Hidayah Tabur Garam Keliling Rumah Arwah Abam

Balu Allahyarham Abam Bocey, Siti Norhidayah Mohd Ali, 30, kecewa apabila adik iparnya, Ali Puteh dan keluarganya hanya berdiam diri dan tidak membuat bayaran sebanyak RM60,000 seperti diperintahkan mahkamah sebelum ini.

Berdasarkan laporan Harian Metro, Hidayah dalam satu hantaran video di TikTok meminta pihak mereka menyegerakan bayaran RM60,000 itu seperti diputuskan mahkamah pada 28 Disember tahun lalu berhubung keputusan rayuan kes saman fitnah.

Dalam video yang sama, Hidayah turut memaklumkan hari ini, 10 Februari genap tiga tahun pemergian Abam. Menurut Hidayah lagi, peguamnya sudah memberi tempoh selama 21 hari kepada pihak terbabit untuk menyerahkan kunci rumah dan membuat bayaran itu.

Hari ini Genab 3 tahun arwah Suami tinggalkan Kami Al-fatihah Syed Umar Mokhtar.. Abg syg dtg Rumah Kita tapiiiii..korg tolong Viralkan video ni 👏 sedih sgt2 #hidayahabamviral #videoviral #tolongviralkan #viral

Hidayah turut kecewa kerana kehadirannya bersama peguam ke rumah milik Allahyarham itu seolah-olah tidak dilayan apabila tidak ada sesiapa pun yang membuka pintu rumah.

“Sedih sangat-sangat datang dengan perasaan hampa. Datang rumah sendiri tapi tak dibagi masuk,” tulisnya.

A post shared by URTV official (@urtv_official)

Beberapa jam selepas Hidayah membuat video berkenaan, Ali Puteh tidak berdiam diri dan memuat naik satu video dan berkata pihak Hidayah telah membuat khianat apabila dia mendakwa menemui garam kasar dan kulit limau di sekeliling rumah tersebut.

Ali berkata, dia sudah tidak mahu berselindung lagi dengan perkara itu.

“Saya bukan nak menyebarkan aib orang, tak baik. Ini rumah arwah Abam. Saya tidak tinggal di sini selepas ibu saya meninggal dunia. Apa saya dapat tahu dari abang ipar dan adik, pagi tadi balu dan peguam datang ke sini. Abang ipar saya nampak dan bagitahu saya tetapi tak tahu apa motif.

“Apa saya nampak adalah taburan garam kasar, daun bidara, kulit limau. Allah tak pernah ajar benda-benda macam ini. Tabur keliling rumah arwah.

“Saya tak takut benda ini. Kalau kata saya mati sebab ini, saya reda. Apa ini? Islam tak pernah ajar! Saya tutup mulut dan jaga aib selama tiga tahun. Apa awak cuba buat dengan ilmu-ilmu khurafat? Sedih saya. Hari ini siap dengan bukti. Allah itu adil. Tunjukkan jalan buat saya. Biarlah orang tahu siapa dia,” katanya.

Video berkenaan bagaimanapun telah dibuang dari laman Instagram Ali Puteh. Semoga kemelut antara Ali Puteh dan Hidayah dapat diselesaikan dengan cara yang baik.


Tidak Perlu Ke Bazar Ramadan, Ini 5 Resipi Menarik Yang Sedap Dan Mudah Untuk Dicuba Di Rumah

Saat tibanya bulan Ramadan, pasti ramai yang sudah terbayang pelbagai juadah menarik di bazar Ramadan. Malangnya tahun ini tiada penganjuran bazar Ramadan dan membuatkan ramai orang pening kepala ingin makan apa ketika waktu berbuka.

Sebenarnya tidaklah sukar untuk masak sendiri. Anda hanya perlu ikut #FNResipi yang diberikan dengan betul dan pastinya hidangan anda buat akan sedap serta lebih sihat persis seperti di bazar.

Lebih menarik, #FNResipi ini cukup istimewa kerana resipi yang disediakan menggunakan produk F&N iaitu Susu Sejat Isian F&N, Krimer Sejat F&N, F&N & TEAPOT Squeeze Tube yang akan menjadikan makanan anda lebih sedap.

Susu Sejat Isian F&N merupakan rahsia utama dalam hidangan Ramadan anda kerana ia menjadikan hidangan anda lebih berkrim dan berlemak. Oleh itu, kami senaraikan 5 resipi oleh F&N untuk anda cuba buat sendiri di rumah dan anda akan kagum sendiri dengan bakat terpendam anda untuk memasak. Ayuh kita mulakan!

Hanya ikuti #FNResipi ini akan membuatkan anda berjaya menyediakan kambing bakar seperti pakar kambing bakar. Bukan nak kata apa, resipi ini memang confirm jadi punya.

Mesti ramai yang puji masakan anda selepas ini. Penggemar kambing bakar mesti teruja untuk cuba menu ini.

Bahan-bahan yang diperlukan untuk perapan:

1kg daging kambing dengan tulang, 1/2 sudu teh garam, 1/2 sudu teh black pepper dan 4 sudu besar minyak.

1/2 bawang kuning dihiris halus, 1/2 bawang putih dipotong kasar, 1 sudu teh butter, 1 sudu teh tepung, 1/2 sudu teh dried rosemary, 1/2 sudu serbuk lada hitam, 1/2 bay leaf, 500ml air, 1 kiub stok daging dan 100gram Susu Isian Sejat F&N.

1. Perap kambing dengan garam, lada dan minyak.

2. Untuk menyediakan kuah, anda perlu cairkan mentega, masukkan bawang merah dan bawang putih, lalu tumis hingga aroma naik. Kemudian, masukkan tepung masak sehingga tepung berubah warna coklat.

3. Masukkan air, kiub stok, rosemary, bay leaf dan lada, biarkan mendidih selama 10 minit. Masukkan susu isian sejat F&N. Setelah mendidih biarkan seketika.

4. Panggang 1/2 bahagian perapan kambing di atas kuali, hingga kedua sisi berwarna coklat keemasan. Masukkan 4 sudu besar kuah ke dalam kuali dan masak bersama dengan kambing tersebut. Hidangkan, dan ulangi lagi 1⁄2 bahagian kambing lagi.

5. Hidangkan kambing yang siap dibakar tadi bersama kuah dan siap.

Tidak lengkap masakan di Malaysia tanpa rempah ratus, kiranya kurang ‘kick’ masakan tersebut. Adakah anda bersetuju?

Ayam goreng berempah seperti hilang ‘rasanya’ tanpa rempah ratus yang cukup dan anda yang ingin kekalkan rasa ayam goreng berempah terbaik kena cuba resipi pasti sedap ini serta makan panas-panas memang terbaik.

Bahan-bahan yang diperlukan untuk perapan ayam:

Sebiji bawang merah, 5 biji bawang putih, 1 inci halia, 1 sudu teh serbuk kunyit, 2 batang serai (bahagian putih sahaja), 2 sudu serbuk kari, ayam dipotong 4 bahagian, 1 sudu teh garam, 2 sudu teh tepung jagung dan 50ml Susu Isian Sejat F&N.

Bahan-bahan yang diperlukan untuk kuah lemak:

1/2 cawan minyak, 2 biji bawang merah, i inci kunyit, 2 sudu teh cili boh, 3 daun kari, 4 sudu teh pes tomato, 2 sudu teh serbuk kari, 1 asam keping, 1 sudu teh cengkih, 2 sudu teh serbuk stok ayam, 1 liter air, 3/4 tin Susu Isian Sejat F&N, 1 sudu teh garam dan 2 sudu gula.

1. Perap ayam dengan semua bahan dan biarkan selama 30 minit, lalu goreng hingga warna keemasan.

2. Sediakan kuah lemak dengan kisar bawang merah, kunyit dan cili boh.

3. Panaskan periuk dengan minyak, tumis bahan yang dikisar tadi hingga pecah minyak dan masukkan baki bahan lalu masak selama 20 minit.

4. Hidangkan nasi kukus bersama dengan ayam goreng berempah dan kuah lemak.

Mungkin tahun ini anda tidak dapat balik kampung tetapi janganlah sedih. teknologi sudah maju, anda boleh dekatkan hubungan yang jauh di mata tetapi dekat di hati.

Apa kata anda video call bersama keluarga tercinta dan buat bersama apam balik ini, kemudian nikmati bersama-sama.

220gram tepung, 1/2 sudu teh serbuk penaik, 50gram gula, 1 sudu teh yis segera, 150ml air, 150g Susu Isian Sejat F&N, dan 2 biji telur.

60gram gula, 180gram kacang, 100gram jagung dan 30gram margerin.

1. Campurkan semua bahan adunan dan biarkan selama 30 minit.

2. Letakkan minyak sayuran ke non stick frying pan dan panaskan dengan api kecil. Masukkan satu senduk adunan ke dalam loyang, dan ratakan adunan ke seluruh kuali.

3. Setelah doh mula masak dan kering, taburkan 1 sudu gula, 2 sudu besar kacang tanah, 1 sudu besar jagung krim dan 1 sudu kecil marjerin. Akhir sekali, letakkan F&N atau TEAPOT Squeeze Tube kegemaran anda.

Disebabkan bazar Ramadan tiada tahun ini, anda mesti rindu nak makan murtabak untuk iftar ataupun moreh. Almaklumlah, kita kena kuarantinkan diri untuk putuskan rantaian wabak COVID-19.

Jangan risau, anda buat sahaja di rumah, bukan susah pun. Selepas buat dan nikmati ia pasti akan menggamit memori bazar Ramadan anda.

Roti prata frozen, 300gram daging cincang, 2 bawang yang dicincang halus, 3 biji bawang putih dicincang halus, 4 sudu teh serbuk kari, 1/2 sudu kecil garam, 1 sudu kecil gula, 1 bawang dihiris nipis, 6 biji telur, 1/2 Susu Isian Sejat F&N.

1. Tumis bawang dan bawang putih. Kemudian masukkan daging lembu, serbuk kari, garam dan gula. Tumis sehingga daging lembu beraroma dan kering.

2. Kemudian, campurkan semua daging dengan hirisan bawang, telur dan Susu Isian Sejat F&N.

4. Panaskan kuali besar dengan sedikit minyak, letakkan roti ratakan ke dalam kuali, ambil 1⁄4 cawan penuh campuran murtabak ke tengah roti. Lipat dan tutup pengisian menjadi bentuk segi empat sama. Goreng murtabak setiap sisi selama 3 minit.

5. Hidangkan dan teruskan dengan yang lain. Hidangkan bersama ayam kari.

Setiap orang memiliki cara berbeza untuk nikmati pisang goreng, ada yang nikmati bersama cili sos dan sambal kicap. Apa kata kali ini kita nikmati pisang goreng dengan keju pula.

Jujur kami katakan, tengok sahaja sudah terliur almaklumlah gabungan manis dan masin pisang goreng dengan keju pasti membangkitkan selera anda.

8 buah pisang Mas yang dibelah dan disadur dengan tepung pisang goreng, 2 sudu besar chocolate rice, keju dan F&N Squeeze Tube.

1. Gorengkan pisang yang telah disadurkan dengan tepung tadi sehingga warna keemasan.

2. Kemudian, letakkan pisang yang telah siap digoreng di atas pinggan.

3. Letakkan keju dan chocolate rice di atas pisang goreng itu.

4. Akhir sekali, picit sahaja F&N atau TEAPOT Squeeze Tube kegemaran anda pada pisang goreng dan siap.

Semestinya 5 menu ini membangkitkan selera anda dan membuatkan anda terliur. Mudah sahaja untuk buat menu-menu ini dan pastinya masakan anda lebih sedap dengan menggunakan produk-produk F&N dalam masakan anda.

Nikmati hidangan seperti dinyatakan di atas dengan secawan Teh Tarik Ori yang pastinya gabungan terbaik. Ikuti cara mudah sediakan Teh Tarik Ori khas untuk anda yang ‘craving’ rasa pekat manis Teh Tarik Ori dengan lihat video mudah ini.

Setiap produk F&N ini senang didapati di pasaraya dan kedai-kedai berdekatan anda segera. Malah, anda juga boleh dapatkan ‘Raya bundle’ untuk Susu Sejat Isian F&N yang pasti buat hidangan anda lebih lemak berkrim, Krimer Sejat F&N, F&N & TEAPOT Squeeze Tube yang sempurna untuk masakan atau pencuci mulut ini di laman sesawang F&N Life.

Selamat mencuba dan jangan lupa untuk kongsi resipi yang anda cuba dengan letak hashtag #FNResipi #FNResipiBazaar #FNResipiRamadhan #FNSqueezeTube #TEAPOTSqueezeTube.

Sementara itu, anda mungkin inginkan resipi menarik yang boleh anda buat sepanjang bulan Ramadan ini, bukan? Apa kata ikuti perkongsian resipi di The Vocket pada pautan di bawah ini.

Resipi Ayam Gunting Yang Sedap Dan Mudah Untuk Dicuba Penggemar Uncle Bob Ini Raih 4.6K ‘Shares’

Resipi Pancake Pisang Ala ‘Street Food’ Thailand Yang Lazat Dan Mudah Ini Raih 6.9K Retweets

Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’


Tidak Perlu Ke Korea, Ini Resipi Bibimbap Yang Sedap Dan Sihat Sesuai Untuk Anda Yang Berdiet

Korea merupakan antara destinasi pilihan rakyat Malaysia untuk melancong dan makanan Korea juga mendapat tempat di hati ramai rakyat Malaysia. Restoran makanan Korea juga tumbuh bak cendawan di Malaysia memudahkan untuk anda nikmati tanpa perlu ke Korea.

Apa kata anda buat sendiri hidangan terkenal iaitu Bibimbap dimana makanan ini sesuai untuk anda yang berdiet kerana seimbang ada vitamin dan protein. Ikuti perkongsian resipi Bibimbap pengguna Facebook Zurina Zulkefli yang sedap dan mudah disediakan ini. Ayuh kita mulakan!

1 timun jepun, 1 lobak merah, cendawan shitake, bayam hijau, telur mata, daging ayam, lada hitam dan minyak bijan.

1) Hiris bulat timun jepun dan goreng selama 2 minit.

2) Kemudian, hiris panjang lobak merah dan goreng selama 2 minit.

3) Rendam, hiris panjang cendawan dan goreng 2 minit.

6) Potong kecil daging ayam secara memanjang, gaul bersama lada hitam dan goreng.

7) Untuk mendapat aroma yang lebih, gunakan minyak bijan untuk goreng bahan di atas.

1) Gunakan beras sushi Jepun jenama Sumo. Sekiranya tiada boleh guna beras biasa dan pastikan nasi dimasak sedikit lembut.

2) Hancurkan kepingan rumpai laut ke atas nasi. Saya beli rumpai laut panggang berperisa BBQ di kedai RM2 atau 7-Eleven.

Original menggunakan pes cili Korea Gochujang atau boleh guna sos pedas Adabi, tapi sekiranya tiada juga anda boleh ganti dengan menggunakan resipi di bawah ini.

1) 1 genggam cili kering – basuh bersih, potong kecil dan rendam dalam air panas, kemudian tos.

2)  2 labu bawang putih – buang kulit dan cuci bersih.

3) Campur 2 bahan di atas ke dalam pengisar.

4) Masukkan sedikit air suam, 4 sudu besar gula, 1 sudu besar garam, 1 sudu sos cili dan 2 sudu besar kicap.

6) Setelah dikisar, masak semula di dalam kuali sehingga kering air dan masukkan sesudu besar bancuhan tepung jagung. Kacau sehingga mendidih.

7) Akhir sekali, taburkan sedikit biji bijan. Sos merah siap.

1) Ratakan nasi bercampur rumpai laut di dalam mangkuk.

3) Susun sayuran dan ayam yang dimasak ke atas bahagian putih telur.

4) Jangan lupa letakkan 1 sudu besar sos pedas manis.

5) Sekiranya ada, boleh titiskan minyak bijan ke atas kuning telur. Taburkan biji bijan yang di sangai mengikut citarasa.

Lihat gambar sahaja sudah terliur dan pastinya anda yang selalu lihat bibimbap dalam drama Korea bolehlah cuba sendiri. Makan sambil lihat drama Korea, pasti lebih ‘feeling’.

Semoga perkongsian ini sedikit sebanyak bermanfaat untuk anda. Selamat mencuba!

Sementara itu, kami kongsikan beberapa resipi menarik yang anda boleh cuba sepanjang bulan Ramadan ini. Klik sahaja pautan di bawah ini.

Ini Resipi Mudah Lotus Cheese Cake Dijamin Sedap Tanpa Perlu Dibakar Yang Kini Jadi Kegilaan Netizen

Raih 4.9K ‘Shares’, Ini Resipi Jjajangmyeon Yang Sedap Untuk Dicuba Penggemar Makanan Korea

Resipi Mudah Lasagna Guna Roti Gardenia Yang Sedap Buat Penggemar Makanan ‘Western’


Tidak Perlu Ke Perancis, FamilyMart Perkenalkan Aiskrim Perisa ‘Creme Brulee’ Edisi Terhad

Sebut sahaja Perancis, pastinya anda sudah terbayang kota cinta Paris yang penuh dengan suasana romantik, bukan? Selain Fish & Chip, creme brulee merupakan antara makanan terkenal yang anda perlu cuba jika berkunjung ke sana.

Terbaharu, FamilyMart tampil perkenalkan aiskrim perisa creme brulee yang pastinya akan memikat selera anda. Gabungan rasa manis dan berlemak serta gula dibakar lalu cair dalam mulut akan membuatkan anda terliur hanya dengan memikirkan ia.

Difahamkan, aiskrim ini telah mula dijual sejak semalam dan hanya akan tersedia dalam waktu terhad sahaja. Rugi siapa yang tidak cuba waktu ini, nanti sudah tiada seperti perisa ‘sea salt’ baru nak cuba.

Buat anda yang ingin mencuba aiskrim perisa creme brulee ini, anda boleh beli di kesemua cawangan FamilyMart dan harganya cuma RM3.90 sahaja. Akan tetapi, harga sedikit berbeza di KLIA2 dan Genting. Tunggu apa lagi? Ayuh serbu FamilyMart terdekat untuk mencubanya hari ini.

Sementara itu, kami kongsikan artikel resipi untuk membuat Creme Brulee sendiri di rumah. Klik sahaja pautan di bawah ini.

Resipi Creme Brulee Lemak Berkrim Yang Sedap Dan Mudah Dibuat Ini Raih 1.2K ‘Shares’

‘Choco-Choco Nutty Frappucino’, Minuman Baru Starbucks Persis Ferrero Rocher Mula Dijual Hari Ini

Resipi Mudah Coklat Chip Ala Famous Amos Guna Air Fryer Dijamin Sedap Yang Raih 1K ‘Shares’


Tidak Perlu Ke Thailand, Restoran Thai Di Ampang Ini Tawar Keunikan Hantar Makanan Guna Bot Laju

Siapa sangka di Ampang terdapat sebuah restoran Thai yang unik dan akan memberikan anda satu pengalaman berbeza untuk menikmati makanan anda. Veg Fish Farm Thai Restaurant nama diberi dan ia merupakan hidden gems di hutan Hulu Langat.

Apa yang menjadi tarikan di restoran ini adalah makanan dihantar dengan menggunakan bot laju oleh pelayan restoran. Merentasi tasik dari dapur ke tempat makan, makanan anda akan dihidangkan dengan cara berbeza seperti di Thailand, jika anda pernah ke sana sebelum ini.

Hehe using a boat to serve you your orange juice 🤣🤣🤣 #vegfishfarmthairestaurant #thaifood #thairestaurant #uniquerestaurant #uniquerestaurantsoftheworld #thaifoodlover #thaifoodie

A post shared by  Jo-Ann Tan | Vacations | Food (@jotantravels) on May 4, 2020 at 6:58am PDT

Sudah namanya restoran makanan Thai, pastinya pelbagai seleksi makanan Thai boleh dicuba dan nikmati terutama sekali tomyam, street food Thailand dan juga makanan laut yang segar.

Bukan hanya itu, restoran ini yang dikelilingi dengan keindahan alam semulajadi pastinya akan membuat anda berasa tenang saat menikmati hidangan anda. Malah, anda juga dapat melihat ikan berenang-renang dalam tasik membuatkan anda seperti sedang bercuti.

A post shared by  Lau Kah Hoong (@kahhoong) on Mar 2, 2020 at 10:05pm PST

【✈不用飞泰国】KL必体验的湖边🇹🇭泰式餐厅，拥有近100道泰式料理可选‼ – 📸照片均取自网络，若有侵权请联络小编❤. – 【 Veg Fish Farm Thai Restaurant】 📍 地址：KM4, Jalan Ampang, Hulu Langat, 68000 Ampang, Selangor 📞联络电话：+60 16-293 6493 / +60 16-398 6493 🕒 营业时间：每天，11am-11.30pm 🔗官网：http://vegfishfarm.com/ – #KLNOW就在吉隆坡 #KLNOW #VegFishFarmThaiRestaurant

A post shared by  KL NOW (@kl.now) on Jun 18, 2020 at 10:58pm PDT

Bagi anda yang ingin kunjungi restoran ini, ia dibuka setiap hari pada jam 11 pagi hingga 11.30 malam. Untuk maklumat lanjut, bolehlah hubungi restoran ini di talian 016-3986493.

Adakah anda teruja untuk datang berkunjung makan di sini? Pastinya restoran ini merupakan antara tempat makan menarik yang perlu anda cuba terutama sekali anda yang ingin makan sambil nikmati keindahan alam semulajadi.

Sementara itu, kami kongsikan beberapa artikel berkaitan dengan tempat makan yang anda boleh cuba pada pautan di bawah ini.

7 Tempat Makan Malam Dengan Pemandangan Menarik Hanya Di Lembah Klang

5 Tempat Makan ‘Murah’ Dan Sedap Di Kota Damansara

5 Tempat Makan Dengan Set Tengahari Bawah RM15 Sekitar Kuala Lumpur


Tidak Perlu Kuarantin, Rakyat Malaysia Lengkap Vaksin Boleh Melancong Ke Singapura Mulai 29 November

Akhirnya, individu yang sudah lengkap vaksinasi COVID-19 sudah tidak perlu menjalani kuarantin untuk berulang-alik antara Malaysia dan Singapura menerusi laluan udara.

Hal itu diumumkan dalam satu kenyataan bersama oleh Perdana Menteri, Datuk Seri Ismail Sabri Yaakob dan rakan sejawatannya, Lee Hsien Loong semalam. Para pelancong hanya perlu menjalani ujian saringan Covid-19 di bawah laluan perjalanan vaksinasi (VTL) antara Lapangan Terbang Changi dan Lapangan Terbang Antarabangsa Kuala Lumpur (KLIA).

During a recent phone conversation, the Prime Minister of Singapore Mr Lee Hsien Loong and I have been made aware that the people of both Malaysia and Singapore are facing movement constraints which are disrupting social relations. pic.twitter.com/1xAQnJb4yT

— Ismail Sabri (@IsmailSabri60) November 8, 2021

Spoke to PM @IsmailSabri60 on the phone today on the launch of the Vaccinated Travel Lane between @ChangiAirport and KLIA from 29 November. We agreed that it is timely to progressively resume cross-border travel between both countries. – LHL https://t.co/hojBhzKjNC pic.twitter.com/9be4iMSVq6

— leehsienloong (@leehsienloong) November 8, 2021

Dalam kenyataan tersebut, Perdana Menteri Malaysia dan Singapura mengakui COVID-19 mengganggu hubungan rakyat kedua-dua negara dan memisahkan banyak keluarga selama beberapa bulan.

Malah, Perdana Menteri Malaysia dan Singapura bersetuju untuk menyambung perjalanan rentas sempadan secara progresif antara kedua-dua negara dengan cara yang selamat kerana kedua negara sudah mencapai kemajuan ketara dalam pemberian pelalian kepada penduduk masing-masing dan pengurusan wabak COVID-19.

Tahukah anda negara mana yang benarkan rakyat Malaysia melancong tanpa kuarantin? Klik pautan di bawah untuk ketahui lanjut.

Sudah Boleh Ke Luar Negara, Ini 6 Destinasi Yang Sedia Terima Pelancong Malaysia Tanpa Perlu Kuarantin

5 Tip Dan Itinerari Travel 2 Hari 1 Malam Ke Singapura


Tidak Perlu Model Terkenal, Usahawan Ini Hanya Guna Ayah Sendiri Peragakan Koleksi Fesyen

Bukan mudah untuk memulakan sesuatu perniagaan itu dan pastinya memerlukan usaha serta wang ringgit pada peringkat awal. Memiliki idea kreatif untuk pasarkan produk juga sangat penting kerana itulah cara untuk orang ramai mengenali jenama kita.

Terbaharu, pengguna Twitter @ashrffanuar telah berkongsi gambar ayahnya meragakan koleksi merchandise miliknya. Menerusi perkongsian tersebut, beliau mengatakan tidak perlu mengupah model tetapi hanya menggunakan ayahnya sebagai model untuk perniagaannya.

takyah pakai model mahal2 untuk shoot merchandise sendiri . ayah gwa jugak steady 🤣

savage x kritikal co ‘saki collection’ 9/9/2020 8 malam tepat release ! goodluck everyone ❤ pic.twitter.com/rw8KA54xDW

— ashrff (@ashrffanuar) September 9, 2020

Untuk pengetahuan anda, beliau tampil dengan merchandise iaitu baju dan jaket berjenama Savage x Kritikal Co dan sudah mula dijual dipasaran. Perkongsian tersebut mendapat perhatian netizen dan rata-rata mengatakan bahawa beliau kreatif kerana ketengahkan ayahnya sebagai model.

Malah, para netizen juga berasa kagum dengan hasil gambar yang dikongsikan dan memuji penampilan ayahnya yang kelihatan ‘cool’.

idk where you idea came from, but it turn out very good, excellent!

— freeze (@frssakmalll) September 9, 2020

— Atticus Finch (@IzzatRadzi_) September 10, 2020

— flying.dutchman (@jamesbongbaraii) September 10, 2020

Buat anda yang baru mahu membuat bisnes, mungkin boleh jadikan diri sendiri sebagai model pula. Semoga perkongsian ini memberi inspirasi untuk anda berfikiran kreatif mengembangkan perniagaan anda.

Kami ingin kongsikan beberapa artikel berkaitan usahawan berjaya yang mungkin dapat memberi inspirasi untuk anda berjaya. Klik pautan di bawah untuk ketahui lebih lanjut.

Bermula Dari Belakang Rumah Hingga Miliki 3 Buah Kilang, Lelaki Ini Kongsi Suka Duka Bina Empayar SugarBomb

Jatuh Kerana Berita Palsu, Sos Aminah Hassan Kembali Berdiri Semula

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun


Tidak Perlu ‘Thumbprint’, Ini Cara Mudah Tukar Nama Kenderaan Secara Online

Sejak negara Malaysia dilanda pandemik pada awal tahun 2020 lalu, banyak urusan rasmi sudah berpindah dari fizikal ke platform online bagi memudahkan semua pihak serta atas faktor keselamatan dan kesihatan.

Baru-baru ini dalam satu video yang dimuat naik oleh YouTube Akhi Akmal ada berkongsi cara-cara untuk menukar nama kenderaan melalui platform online JPJ sahaja.

Menurut Akhi Akmal, pengguna yang memiliki ID Standard perlu menukar menjadi ID Advance terlebih dahulu sekiranya ingin melakukan urusan penukaran nama.

Jadi pengguna perlu hadir ke mana-mana kaunter JPJ serta memberikan biometrik cap ibu jari untuk mendapatkan ID Advance tersebut.

Selepas pengguna mendapat ID Advanced, bolehlah anda teruskan langkah-langkah seperti berikut–

Jelas beliau lagi, penggunaan biometrik cap jari itu hanya perlu dilakukan sekali sahaja sewaktu kali pertama mendaftar ID pengguna di pejabat JPJ.

Bagi mendapatkannya, pengguna perlu mendapatkan nombor rujukan terlebih dahulu selain membawa kad pengenalan serta memberikan emel yang diminta, tiada keperluan untuk mengisi borang sepanjang proses itu berlangsung.

Selepas ini bolehlah anda semua mengemas kini ID Standard menjadi ID Advanced kerana terdapat banyak ciri-ciri lain yang dapat memudahkan urusan secara online, tanpa perlu hadir ke kaunter JPJ.


Tidak Pernah Lokek Membantu, Lelaki Ini Menangis Terima Hadiah ‘Laptop’ Daripada Rakan-Rakan

Baru-baru ini, tular sebuah video yang memaparkan sekumpulan pemuda membuat kejutan kepada rakannya dengan menghadiahkan sebuah komputer riba dengan hasil wang yang dikumpul oleh mereka dalam tempoh 24 jam.

Menerusi perkongsian pengguna TikTok @5cammers, rakannya yang menerima kejutan itu menangis terharu dan difahamkan menangis selama setengah jam kerana berasa sebak.

thanks semua & all the best bro kat tempat baru

♬ original sound – FARHAN.N.N – FARHAN.N.N

Difahamkan, idea untuk menghadiahkan komputer riba kepada kawannya, Mohamad Nazrul, tercetus selepas mengetahui dia kehilangan dompet pada Khamis lalu dan ia adalah keperluan buat rakannya itu yang akan menyambung pengajian di Universiti Sultan Zainal Abidin (UniSZA), Kuala Terengganu, Terengganu.

“Mohamad Nazrul bukan datang daripada keluarga senang namun dia ada satu tabiat iaitu suka belanja kami makan senyap-senyap.” ujar Farhan.

Perkongsian tersebut telah meraih perhatian orang ramai dan rata-rata netizen memuji usaha Farhan bersama rakan-rakannya tidak berkira untuk membelikan komputer riba kepada sahabatnya itu.

Bukan itu sahaja, para netizen turut mendoakan agar persahabatan mereka akan kekal dan mahu mereka saling menghargai kerana bukan mudah memiliki kelompok rakan-rakan yang baik. Ketika artikel ini ditulis, video tersebut telah meraih 2 juta tontonan.


Tidak Profesional Dan Masalah Dibiar Tergantung Lama, ‘The Pocket Rocketman’ Kecewa Dengan MSN

The Pocket Rocketman, jaguh berbasikal trek negara, Datuk Azizulhasni Awang meluahkan rasa kecewa terhadap Majlis Sukan Negara (MSN) dalam satu hantaran Facebook.

Beliau tampil menjelaskan situasi sebenar berhubung masalah yang dihadapinya sejak kembali ke tanah air pada penghujung Januari lalu.

Menurutnya, beliau menyatakan kekecewaannya dan rasa terkilan kerana masih tidak mendapat sistem sokongan latihan yang lebih baik berbanding ketika beliau berada di Melbourne, Australia.

“Saya kembali pulang ke tanah air dari pangkalan latihan di Melbourne pada penghujung Januari tahun ini. Setahun lebih sebelum saya pulang, saya telah dipanggil pihak Majlis Sukan Negara (MSN) yang berbincang dan memujuk akan perihal ini.

“Ketika itu, hanya tinggal saya dan Shah Firdaus (Sahrom) yang berlatih di sana (Melbourne) dengan (ketua jurulatih) John Beasley dan kami dalam persiapan untuk temasya Olimpik Tokyo.

“Dengan jelas saya faham niat tersirat mereka adalah untuk menutup pusat latihan di sana (Melbourne) secara berperingkat.

“Sirih tidak kisah untuk pulang ke gagang, asalkan sistem sokongan di Malaysia setara atau pun lebih bagus daripada di Melbourne,” luah beliau.

Azizulhasni menegaskan beliau lebih selesa untuk tinggal dan berlatih di Melbourne dengan tenang dan tanpa gangguan pelbagai perkara seperti ‘politik sukan’ yang berlaku di Malaysia.

Tambah beliau lagi, selepas beberapa siri perbincangan diadakan dan sehingga dia kembali ke tanah air, masih tidak ada sebarang jalan penyelesaian.

Perbincangan dan perjumpaan dengan wakil Azizulhasni telah berlangsung lebih 10 kali dan jawapan yang diterima amat mengecewakan. Tersangat tidak profesional dan hanya membiarkan perkara tergantung dalam jangka masa yang amat lama.

Dalam pada itu, beliau menegaskan masih ada individu yang melaksanakan tanggungjawab dengan baik di dalam MSN. Bagaimanapun hanya kerana ‘setitik nila’, telah memberi kesan besar terhadap hidup dan kariernya.

Pada akhir hantaran Facebook itu, beliau sedang menunggu hasil keputusan selepas perkara itu telah dibawa kepada pihak Kementerian Belia dan Sukan dan juga jawatankuasa Program Road to Gold.


Tidak Puas Hati Dengan Respon Yang Pelbagai, Ini ‘Review’ Penuh Filem Wira

Wira adalah filem ketujuh yang diarahkan oleh Adrian Teh, beliau merupakan pengarah yang bertanggunjawab membawa Paskal menjadi antara wajah filem terbaik pada tahun lalu. Sejak itu, Adriah Teh dilihat begitu dahaga untuk membawa filem aksi sehinggalah terlahirnya Wira.

Wira merupakan filem aksi yang membawa konflik keluarga, masa lalu dan cengkaman antagonis yang suka menindas para marhaen.

Secara asasnya, Wira mengisahkan seorang pegawai tentera, Hassan (Hairul Azreen) yang pulang ke tempat asalnya yang dikuasai oleh Raja (Din Said), seorang taikun yang menguasai kejiranan tersebut. Hassan cuba memujuk keluarganya untuk keluar daripada kejiranan itu. Tetapi agak sukar kerana keluarganya mempunyai hutang dengan Raja.

Konflik terjadi apabila Raja mencabar Hassan dan adiknya, Zain (Fify Azmi) untuk kembali ke gelanggang jika mahu melangsaikan hutang. Mereka berdua dicabar untuk bergandingan bagi menentang anak Raja iaitu Vee (Ismi Melinda) dan Rayyan (Josiah Hogan).

Tidak berfikir panjang, mereka bersetuju untuk menentang anak-anak Raja. Tetapi apa yang mereka tidak ketahui, dari pertarungan tersebut bakal berlaku satu konflik yang lagi besar. Dan ia akan menentukan nasib mereka.

Jalan cerita yang disajikan Wira tidak begitu berat. Penonton telah dibawa dengan lebih awal misi Hassan yang mahu membawa keluarganya keluar daripada kawasan kejiranan yang rosak dan dikuasai oleh Raja.

Konflik yang melanda keluarga Hassan juga jelas dipaparkan oleh pengarah apabila aksi awal Zain yang tidak menerima kepulangan Hassan ke rumah. Seterusnya, terjadi beberapa konflik lain yang membawa cerita kepada pertempuran Hassan dan Raja.

Olahan pengarah dilihat kemas dan boleh diterima. Tetapi terdapat beberapa tempat yang dilihat kurang konsisten. Antaranya seperti hubungan Hassan dan Zain yang sekejap baik dan sekejap tidak.  Begitu juga dengan penampilan khas Zizan Razak sebagai salah seorang pengikut Raja yang seperti terpaksa untuk dimasukkan. Tetapi boleh dimaafkan kerana ia ditutup dengan jalan cerita yang jelas.

Tunjang kekuatan filem Wira adalah pada aksinya. Pada permulaan cerita sehinggalah penghujung cerita, Adrian Teh telah menyajikan beberapa adegan yang mendebarkan dan enak untuk dilayan. Tetapi sayang apabila ada beberapa aksi yang tidak ditamatkan dengan begitu sempurna. Seperti tiada finishing yang tepat untuk aksi tersebut.

Mungkin disebabkan filem ini diletakkan di dalam kategori PG-13, pengarah agak dilihat terhalang untuk menyajikan aksi yang lebih padat dan memberikan penonton Malaysia satu pengalaman yang baharu.

Tetapi ia sedikit sebanyak ditutup pada aksi akhir ketika Hassan dan Zain bergandingan menentang Ifrit (Yayan Ruhian) yang juga orang kanan Raja. Pertarungan itu berjaya memberi sedikit kelainan.

Kelebihan yang ada pada Yayan Ruhian dan ditambah pula dengan kemahiran Hairul Hazreen telah menjadikan aksi itu mantap. Kehadiran Yayan Ruhian sangat membantu dalam memberikan adegan-adegan yang lain daripada yang lain, seperti satu pengalaman yang berbeza buat penonton.

Dari segi lakonan, pelakon yang memberi kesan yang besar selepas keluar daripada wayang adalah Raja yang dibawa oleh Din Said. Beliau berjaya membawa watak Raja iaitu seorang antagonis yang lain daripada yang lain. Din Said berjaya memberi penonton satu sisi lain watak jahat yang tidak memerlukan wajah yang garang atau badan yang kental. Cukup dengan suara dan pandangan mata yang menyakinkan.

Selain itu, pendatang baharu Fify Azmi juga wajib diberi pujian. Sebagai orang baharu, lakonan beliau sebagai Zain dilihat begitu baik. Aksi beliau ketika menentang Ismi dan pengikut Raja dilihat sangat tegang dan dipapar dengan baik.

Kehadiran Fify dilihat memberi kesan kepada Wira dan dia perlu bekerja lebih keras lagi untuk memantapkan lakonannya. Bagi Hairul Hazreen pula, tidak dinafikan beliau adalah pelakon paling layak membawa watak dalam filem aksi.

Wira adalah filem yang berjaya diolah dengan baik oleh Adrian Teh. Tetapi pada pandangan saya, agak kurang puas kerana Adrian Teh seperti terpaksa ‘simpan’ sedikit kreativiti beliau demi menjaga batas rating tontonan bersama keluarga.

Terima kasih kepada semua yg dah tonton WIRA! Kalau belum tonton, gerak ke pawagam tau.  @hairulazreen @fifyazmi @ismimelinda @josiahhogan @yayanruhian @henleyhii @dainsaid @hilal.azman @adrianteh19 #WIRA #FilemWira #Wira2019 #MatiBerdiri #HidupMelutut

A post shared by  Astro Shaw Sdn Bhd (@astroshaw) on Nov 25, 2019 at 5:01am PST

Jika anda dahagakan filem aksi tempatan setaraf Paskal, ini adalah filem yang wajib anda tonton di pawagam. Berdasarkan komen peminat seni tempatan yang lain, ramai yang berpuas hati dan tidak pelik jika filem ini dapat membuat kutipan hebat. Kami beri rating 7.5/10. Berapa pula rating anda untuk filem ini?

Buat anda yang merindui filem Paskal, anda boleh ulang menontonnya di Netflix. Baca tentangnya lagi pada artikel di bawah.

Filem Paskal Bakal Ditayangkan Di Netflix Bermula 15 Mac

PASKAL: The Movie Jadi Filem Melayu Dengan Rating Tertinggi Di IMDb


Remaja Ini Kembali, Kali Ini Dengan Lebih 30 Pasang Adidas Yeezy 350 V2 ‘Core Black’

Masih ingat dengan seorang remaja yang beli 100 pasang kasut Adidas Yeezy untuk dijual semula? Beliau datang lagi dengan stok terbaru untuk kasut yang akan dilancarkan kepada umum Sabtu ini.

Bagi yang tidak tahu, kasut Adidas Yeezy ini adalah sangat limited kuantitinya. Kasut ini cuma akan masuk ke beberapa kedai sahaja di seluruh dunia dan Malaysia antara negara yang mendapat kasut ini tetapi kuantitinya sangat terhad. Biasanya kasut-kasut ini hanya boleh dibeli sepasang seorang dan ada keluaran kasut yang anda perlu memenangi undian atau ballot untuk peluang membeli kasut berkenaan.

Tidak bagi Allen Kuo. Beliau ada orang kuat Adidas di belakang beliau. Tidak pasti bagaimana connection beliau dengan orang Adidas di Amerika, tetapi beliau sahaja sudah mendapat 30 pasang kasut Yeezy 350 V2 ‘Core Black’.

A photo posted by A L L E N K U O (@allenkuo_) on Feb 8, 2017 at 8:26pm PST

Kasut ini akan dijual pada harga USD220 (lebih kurang RM970) sepasang dan harga untuk resell kasut ini biasanya adalah tiga kali ganda. Kalau sudah ada 30 pasang, darabkan dengan tiga. Sudah berapa keuntungan yang beliau dapat?

Disebabkan populariti dan nilai tinggi kasut Adidas Yeezy ini, kini ramai sungguh yang tiba-tiba jadi peminat kasut. Sebab utama hendak beli adalah untuk jualnya kembali. Jadi untuk peminat kasut tegar seperti kami memang susahlah untuk membeli kasut ini pada harga retail. Untuk Yeezy 350 V2 ‘Core Black’ ini, undian untuk membeli kasut ini akan berlangsung pada esok hari di Pavilion, KL. Selamat berjaya. Kalau tak dapat, boleh roger Allen untuk dapatkan saiz anda.


Tidak Puas Hati Dengan ‘Telur Masak Separuh’, Lelaki Ini Didakwa Serang Pekerja Kedai Mamak

Mereka yang pernah bekerja atau berurusan secara langsung dengan pelanggan terutamanya di kedai makan pasti tahu kerenah pelanggan bukanlah mudah untuk dipuaskan.

Sering kali kita dikhabarkan dan membaca pertelingkahan dan perselisihan faham yang berlaku di kedai-kedai makan dan restoran sama ada di dada-dada akhbar atau pun di media sosial.

Seperti kes terbaru yang dikongsikan oleh portal Says ini apabila seorang lelaki yang difahamkan bekerja sebagai jurulatih gimnasium didakwa hilang sabar selepas telur separuh masak yang dipesannya dikatakan sama ada kurang masak atau tidak disediakan dengan baik.

Bagaimana saksi tahu ia berpunca daripada telur separuh masak? Kerana ianya dilaungkan sendiri jurulatih berkenaan ketika sedang mengasari pekerja terbabit.

Menurut seorang saksi yang dipetik di Facebook, pelanggan berkenaan bertindak mengasari pekerja restoran mamak yang terletak di Petaling Jaya itu dengan menumbuk dan menyepaknya dalam kejadian yang berlangsung sekitar jam 1 pagi pada 8 Oktober lalu.

“Ianya bermula apabila pengurus restoran itu menghantar pesanan ke meja lelaki berkenaan.

“Ketika beliau menghampiri meja, lelaki berkenaan terus mula menyepak dan menumbuk pekerja itu.

“Dan apa yang dilakukan pekerja itu hanyalah mempertahankan diri dengan menutup muka dan kepalanya sambil cuba bertanya apa sebenarnya yang berlaku,” kongsi saksi berkenaan.

Tumbukan dan sepakan itu menurutnya juga bukanlah biasa tetapi menyerupai teknik yang digunakan dalam aksi pertarungan kick boxing Thailand.

Bertambah malang, pekerja berkenaan terpaksa menerima sepakan dan tumbukan bertubi-tubi sebelum ia dihentikan oleh orang ramai yang lalu-lalang di situ.

Tambah mengecewakan, jurulatih berkenaan berjaya melarikan diri dari tempat kejadian sebelum pihak polis tiba di restoran berkenaan.

Rakan-rakannya yang berada satu meja dengannya bagaimanapun diminta untuk kekal berada dalam premis dan menunggu ketibaan pihak polis.

“Tidak banyak meja yang ada dengan sekitar 30 orang saksi sahaja untuk kejadian ini dan malangnya saya tidak berjaya menangkap gambar dan video pergaduhan itu atau nombor pendaftaran motosikal jurulatih berkenaan.

“Kami (berlima) bagaimanapun telah dikenalpasti sebagai saksi untuk memberi keterangan penuh berkenaan insiden berkenaan,” tulis beliau di Facebook.

Baca juga perkongsian kami mengenai pekerja restoran mamak ini yang dipuji netizen kerana menyediakan payung buat pelanggan mereka sebelum ini di pautan di bawah.

‘Sampai Macam Ini Sekali Jaga Customer’- Usaha Pekerja Restoran Ini Payung Pelanggan Dipuji Netizen

Unik Dan Sempoi, Pasangan Ini ‘Candlelight Dinner’ Di Kedai Mamak Buat Netizen Terhibur

Ibarat Aquaman Panggil Ikan, Netizen Seronok Lihat ‘Joki’ Nasi Kandar Kongsi Rezeki Dengan Merpati


Tidak Puas Hati Isu Perniagaan, Remaja Perempuan Ditikam Kunci Kereta Sehingga Cedera

Sebelum ini tular di media sosial sebuah video memaparkan kejadian dua wanita bergelut sebelum dileraikan seorang lelaki.

Menerusi video tersebut, kelihatan kening mangsa yang berbaju putih berlumuran darah dipercayai akibat terkena kunci kereta ketika bergelut dengan suspek berbaju hitam.

Semoga urusan adik ni di permudahkan #pandaimerdeka #viral #fyp

Difahamkan, serangan itu berlaku kerana penyerang tidak berpuas hati berhubung isu perniagaan dan kejadian berlaku berhampiran gerai mainan di Pantai Merdeka, Kota Kuala Muda.

Menurut laporan, Ketua Polis Daerah Kuala Muda Asisten Komisioner Zaidy Che Hassan berkata, siasatan mendapati ketika kejadian mangsa berada di gerai kakaknya sebelum diserang suspek.

Ketika ini, suspek telah ditahan polis untuk siasatan lanjut dan mangsa sudah pun mendapatkan rawatan di hospital.

Sementara itu, kami kongsikan beberapa artikel berkaitan video yang viral di media sosial pada pautan di bawah ini.

‘Ini Barulah Betul’ – Pengantin Terima Hadiah Berguna Daripada Kawan-Kawan Raih Pujian Netizen

Jijik Dan Memalukan, Pengantin Merah Padam Apabila Kawan-Kawan Beri Hadiah Tidak Senonoh

‘Murahnya, Sekilo RM5?’ – Pendedahan Upah Porter Di Gunung Kinabalu Ini Buat Netizen Terkejut


Tidak Puas Hati Kena PKPD, Warga Asing Didakwa Lempar Objek Kepada Petugas Keselamatan

Gara-gara tidak berpuas hati kediaman mereka dikenakan Perintah Kawalan Pergerakan Diperketatkan (PKPD), sebahagian warga asing di ibu kota didakwa bertindak melakukan protes melempar sampah dan objek kepada petugas keselamatan yang bertugas.

Antara kawasan kediaman yang dikenakan PKPD di sekitar ibu kota sebelum ini adalah bangunan Malayan Mansion dan Selangor Mansion di Jalan Masjid India sejak Selasa lalu serta Menara Plaza City One di Jalan Munshi Abdullah bermula 31 Mac lalu.

Protes itu menurut laporan Sinar Harian dipercayai dilakukan bagi menunjukkan rasa tidak puas hati mereka dikenakan perintah itu dan juga berkemungkinan kerana masalah mendapatkan bekalan makanan yang dihadapi mereka sebelum ini.

Susulan daripada tindakan kurang ajar penghuni dipercayai warga asing itu, pihak berkuasa terlibat terutama Angkatan Tentera Malaysia (ATM) terpaksa memakai helmet bagi menghadapi situasi tersebut.

“Bukan saja-saja askar pakai helmet ketika berkawal di bangunan-bangunan kediaman itu. Jika kita lihat ketika kawalan sekatan jalan raya, askar tak pakai helmet pun, hanya pakai beret.

“Pakai helmet sebab nak elak daripada kena benda yang dibaling dari atas. Bawang putih pun dibaling dari dalam rumah. Jadi kita tak dapat kenal pasti dari unit mana,” kata sumber kepada Sinar Harian.

Selain daripada ATM, Polis Diraja Malaysia (PDRM), Angkatan Pertahanan Awam Malaysia (APM), Dewan Bandaraya Kuala Lumpur (DBKL) dan Jabatan Sukarelawan Malaysia (RELA) juga turut terlibat dalam melakukan kawalan di kawasan-kawasan tersebut sepanjang perintah itu berlangsung.

Bagaimanapun, menurut sumber yang dipetik melaporkan kini semakin terkawal selepas mereka tidak lagi mempunyai alasan untuk melakukan protes kerana bekalan makanan dilaporkan sudah disediakan ketika ini di samping terpaksa akur dengan sikap tegas pihak berkuasa yang melakukan kawalan.

KEMASKINI | Pihak Angkatan Tentera Malaysia (ATM) melalui laporan dikeluarkan Berita Harian petang ini bagaimanapun menafikan anggota tentera memakai topi keledar untuk mengelak air kencing warga asing.

Malah pihak mereka melalui kenyataan yang dikeluarkan Panglima ATM, Jen Tan Sri Affendi Buang tidak pernah mengeluarkan arahan kepada anggotanya untuk berbuat demikian.

“Tidak ada perkara sedemikian (anggota tentera memakai helmet elak air kencing warga asing ketika bertugas di bangunan Selangor Mansion).

“Pihak ATM hanya memakai helmet untuk tempat yang diisytiharkan sebagai kawasan Perintah Kawalan Pergerakan Diperketatkan (PKPD) manakala di tempat lain adalah seperti biasa,” katanya kepada BERNAMA hari ini.

Baca perkongsian lain kami mengenai COVID-19 di sini. Klik pautan di bawah untuk membaca.

Rindu Jemaah Tabligh, Petugas Kesihatan Kongsi Sikap Angkuh ‘Kluster Kayangan’

Kadar Kematian Akibat COVID-19 Di Malaysia Antara Yang Terendah Di Dunia

Seorang Demi Seorang Rombongan Penggambaran Drama Di Scotland Disahkan Positif COVID-19